title: Taraclia

text: Taraclia () on kaupunki ja Taraclian piirin hallintokeskus Etelä-Moldovassa. Se sijaitsee R38-maantien varrella, muutama kilometri M3-valtatien itäpuolella, noin 150 kilometriä Moldovan pääkaupunki Chișinăusta etelään. Ukrainan Odessan alueen raja on noin 7 kilometriä kaupungin itäpuolella.


title: Taraclia

text: Taracliassa on noin 15 000 asukasta ja koko Taraclian piirin asukasluku 44 000 (2014). Vuonna 2004 kaupungissa oli 13 756 asukasta. Historiallisista syistä valtaosa, noin kaksi kolmasosaa piirin väestöstä on etnisesti bulgarialaisia.


title: Taraclia

text: Kaupungin ulosmenotien varrella on pieni, huoltoaseman yhteydessä toimiva Shellin motelli. Kaupungin kautta kulkee useita maršrutkalinjoja (määränpäänään mm. Chişinău, Transnistrian Tiraspol, Gagauzian Comrat tai Vulcănești) tai linja-autoja, joista osa kulkee Ukrainan puolelle.


title: Antti Paalanen

text: Antti Paalanen (s. 1977 Alavus, Suomi) on suomalainen harmonikansoittaja. Hän soittaa pääasiassa kolmirivistä harmonikkaa, sekä 1- ja 2-rivisiä harmonikkoja. Paalaselta on ilmestynyt kolme sooloalbumia; Äärelä, Breathbox ja Meluta.  Paalanen oli ehdolla Meluta- albumin teoksillaan vuoden 2015 Teosto-palkinnon sekä vuoden 2016 Pohjoismaiden neuvoston musiikkipalkinnon saajaksi.


title: Antti Paalanen

text: Paalanen on vaikuttanut useissa suomalaisissa folk- ja kansanmusiikkiyhtyeissä kuten Kiharakolmio, Pauli Hanhiniemi ja Hehkumo, Trepaanit, Turkka ja Paalanen, Hyperborea ja Laitakaupungin orkesteri. Hän on konsertoinut eri yhtyeiden kanssa sekä soolona Suomen ohella Euroopassa, Kiinassa, Venäjällä ja Meksikossa. Sooloalbumien lisäksi Paalanen on julkaissut eri yhtyeiden kanssa lukuisia albumeita. Turkka ja Paalanen -duon albumi Halituli palkittiin Etno-Emma -palkinnolla vuonna 2006.  Kiharakolmion albumi Jupilee valittiin vuoden 2016 kansanmusiikkilevyksi ja oli Emma-palkintoehdokkaana vuoden etnoalbumi –kategoriassa. Paalanen on työskennellyt myös teatterimuusikkona ja säveltäjänä Tampereen työväen teatterissa, Kansallisteatterissa, Seinäjoen kaupunginteatterissa ja Kokkolan kaupungiteatterissa.


title: Antti Paalanen

text: Antti Paalanen on kolminkertainen Suomen Pelimannimestaruuskilpailujen vähärivisten harmonikkojen yleisen sarjan voittaja Ikaalisissa vuosina 1994–1996. Hän aloitti harmonikan soiton vuonna 1985 Mestaripelimanni Airi Hautamäen oppilaana Alavudella. Vuonna 1997 Paalanen aloitti musiikin opinnot Sibelius-Akatemian kansanmusiikin osastolla, jossa hän opiskeli harmonikan soittoa mm. Markku Lepistön ja Maria Kalaniemin oppilaana. Paalanen valmistui musiikin tohtoriksi Sibelius-Akatemiasta vuonna 2015. Hänen taiteellinen tohtorintutkinto "Palkeen kieli" käsitteli vaihtoäänisen harmonikan rytmiikkaa sävellystyössä.


title: Antti Paalanen

text: Paalanen on toiminut opetustehtävissä Taideyliopiston Sibelius-Akatemiassa kansanmusiikin aineryhmässä, Keski-Pohjanmaan ammattikorkeakoulussa ja Keski-Pohjanmaan konservatoriossa sekä Kaustinen Folk Music Festivalin taiteellisena tuottajana vuosina 2012–14.  Vuonna 2013 Paalaselle myönnettiin Valtion musiikkitoimikunnan 5-vuotinen taiteilija-apuraha vuosille 2014–18.


title: Ankkalammin puisto

text: Ankkalammin puisto on puisto Forssan Keskustan kaupunginosassa torin vierellä. Puistoa rajaavat Torikatu, Hämeentie ja Sibeliuksenkatu. Lammen lisäksi puistossa on Viljo Savikurjen veistos "Kehrääjätyttö" vuodelta 1957 ja siellä kasvaa puita, pensaita ja monivuotisia kukkaistutuksia. Puiston pinta-ala on noin 9 400 m.


title: Ankkalammin puisto

text: Forssalaiset ovat nimittäneet Ankkalammia ”saviläveksi”, lampi näet sai alkunsa 1840-luvulla, kun Kuhalankosken mylly piti uusia ja tiiliin tarvittiin savea. Puiston rakentamisesta tehtiin päätös vuonna 1928 ja puistosuunnitelma valmistui 1949.


title: Ankkalammin puisto

text: Ankkalammin puisto ja Forssan tori uudistettiin perinpohjaisesti 2000-vuosikymmenellä. Työ alkoi vuoden 2003 syksyllä lammen kunnostamisella, siihen tehtiin uudet pohjarakenteet ja sen reunat rakennettiin uudelleen. Lammen ympäristössä ja myös muualla puistossa on käytetty huomattavan paljon suomalaista luonnonkiveä. Kesällä 2004 uusittiin istutuksia, kulkuväylät, puiston kalusteet ja sähköistys. Lammen kapea kohta sai uuden sillan ja Forssan pumpattava torikaivo sijoitettiin puistoon, jonne rakennettiin myös lasten leikkipaikka.


title: Ankkalammin puisto

text: Kunnostuksen yhteydessä puistoon istutettiin uusia puita, viitisen sataa pensasta ja perennoja, kesäkukkia ja sipulikasveja. Kaikkiaan puistossa on yli 60 eri kasvilajia, mukaan lukien Suomen toiseksi suurin kirjovaahtera. Ankkalammessa asuu kesäisin joutsenpariskunta.


title: Ankkalammin puisto

text: Ankkalammin puisto sai vuonna 2005 kunniamaininnan Vuoden ympäristörakenne -kilpailussa, palkitut olivat Arkton Arkkitehdit Oy, Insinööritoimisto Olof Granlund Oy ja Forssan kaupunki. Palkintolautakunta piti puiston vahvuutena levollista kokonaisuutta, huolellista toteutusta ja hoitoa sekä kasvien ja kivien monipuolista käyttöä.


title: Ankkalammin puisto

text: Lammen pohjalle kerääntyy lahoavia lehtiä, jotka aiheuttavat levää. Ongelmaa hoidetaan tyhjentämällä allas ja puhdistamalla se imuruoppaajalla.


title: Vulcănești

text: Vulcănești (gagauzin kielellä "Valkaneş", ) on kaupunki Etelä-Moldovassa sijaitsevan sirpaleisen Gagauzian autonomisen alueen eteläisessä osassa. Kaupunki sijaitsee valtatien M3 varrella, noin 83 kilometriä Gagauzian pääkaupunki Comratista ja runsas 180 kilometriä Moldovan pääkaupunki Chișinăusta etelään. Ukrainan Odessan alueen raja on vain kahdeksan kilometriä kaupungin itäpuolella.


title: Vulcănești

text: Vulcăneștissa on noin 16 700 asukasta, kun koko Gagausian asukasluku on 161 900 (2014). Vuonna 2004 kaupungissa oli 15 462 asukasta. Etniseltä taustaltaan enemmistö kaupungin väestöstä on gagauzeja, seuraavaksi eniten on moldovalaisia, venäläisiä, ukrainalaisia ja bulgaareja. Kaupungissa on käytössä kolme Gagauzian virallista kieltä: moldova (eli romania), gagauzia ja venäjä.


title: Vulcănești

text: Paikkakunnasta tuli vuonna 1940 piirikeskus. Se sai kaupunkityyppin taajaman aseman vuonna 1965. Liitettiin osaksi Gagauziaa 23. joulukuuta 1993. Kaupungiksi se muutettiin vuonna 1995.


title: Vulcănești

text: Kaupungissa on hotelli, jota käyttävät muun muassa Ukrainan ja Romanian väliä ajavat rekkakuskit. Lisäksi löytyy vaatimattomampi majoituspaikka pohjoiseen, Cahuliin johtavan R38-maantien varrella. Useat julkisen liikenteen linja-autot ja reittitaksit ajavat tätä maantietä pitkin. Jonkinlaisina kaupungin nähtävyyksinä pidetään esimerkiksi neuvostoaikana ammoisen Venäjän ja Bessarabian sopimuksen muistoksi pystytettyä obeliskia, sotasankareiden muistomerkkiä ja Leninin patsasta. Pohjoisen johtavan tien varrella on Traian viinitila, jolla on tienvarsimyymälä.


title: Vulcănești

text:
Suoria reittitaksivuoroja kulkee pääkaupunkiin viitisen kappaletta päivittäin ja Comratissa vaihtamalla löytyy vielä useampia vuoroja.
Seudun arkeologisilta kaivauksilta on tehty historiallisesti kiinnostavia löytöjä, esimerkiksi neoliittisen kauden patsas, joka muistuttaa ranskalaisen kuvanveistäjä Auguste Rodinin mestariteosta "Ajattelija".


title: Taizz (maakunta)

text: Taizzin maakunta ( , Ta'izz) on Jemenin maakunta, joka sijaitsee maan länsiosassa Punaisenmeren rannalla. Maakunnan pinta-ala on noin 10 000 neliökilometriä ja sen asukasluku on 2 968 700, mikä tekee siitä niukasti väestöltään maan suurimman maakunnan.


title: Taizz (maakunta)

text: Taizzin hallinnollinen keskus on 466 000 asukkaan Taizz. Muita merkittäviä kaupunkeja ovat Mocha ja Al Sawa. Maakunta jakautuu 23 piirikuntaan.


title: Taizz (maakunta)

text: Taizz on yhdessä naapurimaakunnan Ibbin kanssa Jemenin tärkeintä maanviljelyaluetta. Alueella kasvatetaan pääasiassa ravintokasveja durraa, vehnää, hirssiä, maissia ja ohraa sekä arvokkaampia tuotteita kuten khattia, puuvillaa, kahvia, seesamia ja tupakkaa.


title: Sääksjärvi (järvi Vimpelissä)

text: Sääksjärvi on järvi Vimpelissä. Järven rannalla on samanniminen kylä. Sääksjärven rannalla on loma-asumuksia. Järven pinta-ala on 3,037 neliökilometriä.


title: Rohan Dennis

text: Rohan Dennis (s. 28. toukokuuta 1990 Ashford, Uusi-Etelä-Wales) on australialainen rata- ja maantiepyöräilijä.


title: Rohan Dennis

text: Dennis kuului Australian joukkueeseen, joka sai Lontoon olympialaisissa 2012 hopeaa ratapyöräilyn neljän kilometrin joukkuetakaa-ajossa ajalla 3.54,581. Hän on voittanut samassa lajissa maailmanmestaruuden Ballerupissa 2010 ja Apeldoornissa 2011 sekä saanut MM-hopeaa Pruszkówissa 2009 ja Melbournessa 2012.


title: Rohan Dennis

text: Dennis voitti maantiepyöräilyn MM-kilpailujen aika-ajossa kultaa Innsbruckissa 2018. Hän kuului joukkueaika-ajon voittaneeseen BMC Racing Teamin miehistöön Ponferradassa 2014 ja Richmondissa 2015, hopeajoukkueeseen Dohassa 2016 ja Bergenissä 2017 sekä pronssijoukkueeseen Innsbruckissa 2018. Hän sai alle 23-vuotiaiden aika-ajossa MM-hopeaa Valkenburgissa 2012.


title: Rohan Dennis

text: Dennis aloitti maantiepyöräilyn ammattilaisuransa Garmin-Sharp-joukkueessa 2013. Hän siirtyi BMC Racing Teamiin elokuun 2014 alussa ja Bahrain-Merida -talliin kaudeksi 2019.


title: Rohan Dennis

text: Hän voitti Tour Down Under -etappikilpailun 2015.


title: Rohan Dennis

text: Dennis ajoi tunninajon maailmanennätyksen 52,491 kilometriä Sveitsin Grangesissa 8. helmikuuta 2015.


title: Rohan Dennis

text: Dennis on voittanut aika-ajoetapin kaikissa kolmessa suuressa ympäriajossa.


title: Rohan Dennis

text: Lähteet: Cycling Archives, Pro Cycling Stats


title: Ocnița

text: Ocnița (, ) on pieni rajakaupunki Moldovan Ukrainan vastaisella pohjoisrajalla ja Ocnițan piirin hallintokeskus. Kaupunki sijaitsee linnuntietä 80 kilometriä Pohjois-Moldovan keskuksesta Bălțista ja lähes 200 kilometriä Moldovan pääkaupunki Chișinăusta pohjoisluoteeseen.


title: Ocnița

text: Ocniţan väkiluku oli vuoden 2014 alussa 9 500 ja koko piirin 54 900. Asukasluku on pysynyt kutakuinkin ennallaan; vuosikymmen aiemmin asukkaita oli 9 325.


title: Ocnița

text: Kaupungista on Ukrainan rajalle noin kilometri. Kaupungin luoteispuolella on sekä maantien että rautatien rajanylityspaikka Ukrainan Tšernivtsin alueelle, josta löytyy Sokyrjanyn rajakaupunki. Ocnița on Moldovan rautateiden pohjoinen risteysasemapaikkakunta. Ukrainasta saapuu kaupunkiin kaksi ratayhteyttä - yksi länsiluoteesta (Sokyrjanysta) ja toinen mutkitellen idästä, Mohyliv-Podilskyista, Dnestrin itäpuolelta. Kaupungista Moldovan eteläosiin johtavalla radalla tärkeimmät risteysasemat ovat puolestaan Bălți ja Ungheni, ennen pääkaupunki Chișinăuta.


title: Florești

text: Florești (, ) on kaupunki ja Floreștin piirin keskus Pohjois-Moldovassa. Kaupunki sijaitsee 35 kilometriä Pohjois-Moldovan keskuksesta Bălțista koilliseen ja noin 120 kilometriä Moldovan pääkaupunki Chișinăusta pohjoisluoteeseen.


title: Florești

text: Floreștissa on noin 15 500 ja koko piirissä 88 700 asukasta (2014). Kaupungin asukasluku on kasvanut runsaalla kahdella tuhannella vuosikymmenessä. Vuonna 20014 asukkaita oli 13 164.


title: Florești

text: Florești sijaitsee pääkaupungista pohjoiseen johtavan valtatien M2 varrella. Kaupunki on myös Moldovan rautateiden pohjoinen asemapaikkakunta. Bălțista itään johtava, mutkitteleva sivurata kulkee kaupungin kautta reittiä Bălți-Mărculești-Floreşti-Șoldănești-Rîbnița.


title: Carl Paivio

text: Carl Paivio (oik. Karl Einar Päiviö, 23. marraskuuta 1893 Töysä – 14. huhtikuuta 1952 New York) oli amerikansuomalainen työväenliikkeen aktiivi ja toimittaja. Paivio tuli tunnetuksi vuonna 1919, jolloin hänet yhdessä Gust Alosen kanssa tuomittiin yli neljän vuoden vankeusrangaistukseen ”rikollista anarkiaa” sisältäneen lehden toimittamisesta ja levittämisestä. Heidän tuomioidensa on usein katsottu olleen ristiriidassa Yhdysvaltain perustuslain kanssa. Carl Paivio oli poliitisen aktivisminsa alkuvaiheessa anarkisti, mutta vankilatuomionsa jälkeen hän kuitenkin siirtyi kohti kommunismia.


title: Carl Paivio

text: Töysässä syntyneen Paivion varhaisista vuosista Suomessa ei ole tietoa, mutta vuoden 1919 oikeudenkäynnissä kertomansa mukaan hän oli saapunut Yhdysvaltojen Seattleen laittomana siirtolaisena vuonna 1915. Paivio tuli maahan suomalaisen purjealuksen miehistön jäsenenä Australiasta, jonne hän oli purjehtinut nelimastoparkki "Fennialla". Australiaan Paivio oli saapunut ilmeisesti jo toukokuussa 1912. Oikeuden pöytäkirjojen mukaan hänellä ei ollut Yhdysvaltoihin tullessaan matkustusasiakirjoja eikä passia. Seattlesta Paivio jatkoi matkaansa Oregonin osavaltion Astoriaan, jossa tuohon aikaan asui suuri määrä suomalaisia siirtolaisia. New Yorkiin hän saapui joulukuussa 1917.


title: Carl Paivio

text: New Yorkissa Paivio liittyi mukaan anarkosyndikalistisen Industrial Workers of the World -ammatiliiton toimintaan. Hän kuului Gust Alosen ohella IWW:n suomalaiseen Bronxin osastoon, joka muodosti liiton sisälle oman radikaalin ryhmittymänsä. Se vastusti kaikkea vallan keskittämistä ja ammattiliiton keskushallintoa sekä vaati lakkojen ja mielenosoitusten sijaan suoraa toimintaa, kuten esimerkiksi sabotaaseja. Vuonna 1919 Bronxin osasto perusti suomenkielisen Luokkataistelu-nimisen lehden, jonka päätoimittajana oli Paivio ja apulaispäätoimittajana Alonen.


title: Carl Paivio

text: Venäjällä pari vuotta aikaisemmin tapahtuneen lokakuun vallankumouksen johdosta viranomaiset olivat alkaneet pelätä radikalismin kasvua myös Yhdysvalloissa. Tämän niin sanotun ”punaisen uhan” torjumiseksi maan hallitus aloitti työväenliikkeen toimintaa rajoittavia toimenpiteitä, joita suunnattiin erityisesti anarkisteja ja kommunisteja vastaan. Niitä oli organisoimassa J. Edgar Hoover, kohteeksi joutuivat myös Luokkataistelua toimittaneet Paivio ja Alonen sekä muun muassa Minnesotan Duluthissa toiminut amerikansuomalainen Työväen Opisto henkilökuntineen.


title: Carl Paivio

text: Kesäkuun 21. päivänä 1919 Luskin komiteaksi kutsuttu vallankumouksellista toimintaa valvonut valtion viranomainen teki ratsian Manhattanilla sijainneeseen IWW:n New Yorkin toimistoon. Sen yhteydessä takavarikoitiin muun muassa Luokkataistelu-lehden numeroita. Komitean huomion herätti maaliskuun 1919 numerossa julkaistu artikkeli, jossa kyseenalaistettiin rauhanomainen vallankumous ja kehotettiin lakkoilevia työläisia järjestäytymään mielenosoitusten sijaan ”hallitsevaa luokkaa” vastaan suunnattuun mellakointiin. Kirjoituksessa puhuttiin myös sabotaasista. Lehdet eivät sisältäneet mitään tietoa sen toimittajista, mutta viranomaiset pääsivät lopulta Paivion ja Alosen jäljille New Yorkissa kirjapainoa pitäneen Emil Kaarnan tunnistettua heidät. Alonen pidätettiin kotikaupungissaan elokuun alussa ja Detroitiin matkustanut Paivio viikkoa myöhemmin.


title: Carl Paivio

text: Oikeudenkäynti alkoi 6. lokakuuta, ja sen aikana molemmat kieltäytyivät kertomasta mitään, joka johtaisi IWW:n Bronxin osaston muiden jäsenten paljastumiseen. Tuomiot langetettiin lopulta kolme viikkoa myöhemmin. Paivio ja Alonen saivat kummatkin 4–8 vuoden vankeusrangaistuksen ”rikollisesta anarkiasta”, jota lakitekstin mukaan oli ”mikä tahansa doktriini, jonka mukaan hallitus pyritään syrjäyttämään väkivalloin tai murhamalla johtavassa asemassa olevia henkilöitä”. Lakipykälää sovellettiin nyt ensimmäistä kertaa New Yorkin osavaltion alueella, vaikka se oli astunut voimaan jo vuonna 1902 anarkisti Leon Czolgoszin murhattua presidentti William McKinleyn. Oikeuden lausunnon mukaan Paivio ja Alonen olivat vallankumoukseen yllyttävien kirjoitustensa johdosta yhtä syyllisiä maanpetokseen, kuin jos he olisivat organisoineet aseellista vallankaappausta, nyt oli ehditty ottamaan ainoastaan "ensimmäinen askel". Tuomari Bartow S. Weeksin mukaan oikea tuomio maanpetoksesta olisi ollut kuolemanrangaistus, mutta laki mahdollisti kuitenkin vain vankilatuomiot. Molemmat määrättiin myös karkotettavaksi Yhdysvalloista tuomionsa kärsimisen jälkeen, mutta karkotuksia ei lopulta toimeenpantu.


title: Carl Paivio

text: Paivio ja Alonen eivät oleet ainoita ”rikollisen anarkian” vuoksi vangittuja, vaan lain nojalla syytettiin myöhemmin jopa satoja työväenliikkeen aktiiveja. Tuomioita kuitenkin annettiin vain muutamia. Heidän avustamisekseen yhdysvaltalainen vasemmisto perusti vuonna 1920 National Defense Committee -nimisen järjestön, joka keräsi varoja vangittujen aktivistien ja heidän perheidensa tukemiseksi. Järjestö painatti muun muassa ”New Yorkin luokkasodan vankeja” kuvaavan julisteen, jossa oli Paivion ja Alosen kuvat. National Defense Committeesta muodostettiin myöhemmin International Labor Defense, joka oli Kominterniin kuuluneen Kansainvälisen punaisen avun Yhdysvaltain osasto.


title: Carl Paivio

text: Carl Paivio pääsi vankilasta vuonna 1923, jonka jälkeen hän jatkoi toimintaansa työväenliikkeessä. Paiviosta tuli 1930–1940-luvuilla yhdysvaltalaisen vasemmiston johtavia organisaattoreita, joka kiersi eri puolilla maata pitämässä puheita ja kurssitilaisuuksia. Amerikkalaisen feministin ja kommunistijohtajan Elizabeth Gurley Flynnin muistelmateoksen mukaan Paivio kuitenkin siirtyi anarkismista kommunismiin; väitettä vahvistaa hänen myöhempi aktivisminsa. Toisen maailmansodan aikana Paivio työskenteli International Workers Order -järjestössä, joka oli Yhdysvaltain kommunistisen puolueen alainen organisaatio. Se tarjosi jäsenilleen muun muassa edullisia sairausvakuutuksia sekä tuki siirtolaisten sivistys- ja kulttuuriharrastuksia. Paivio toimi myös IWO:n jäsenjärjestöihin lukeutuneen amerikansuomalaisen Finnish America Mutual Aid Societyn sekä Finnish Workers Federationin pääsihteerinä.


title: Carl Paivio

text: Paivio joutui 1950-luvun alussa senaattori Joseph McCarthy kommunistivainojen kohteeksi. Hänet otettiin kiinni maastakarkotusta varten ja pidettiin useiden kuukausien ajan siirtolaisten vastaanottokeskuksessa Ellis Islandilla. Paivio kuitenkin kuoli ennen kuin häntä ehdittiin karkottaa.


title: Boom (albumi)

text: Boom on garage rock yhtye The Sonicsin toinen levy vuodelta 1966.


title: Introducing the Sonics

text: Introducing the Sonics on garage rock yhtye The Sonicsin kolmas levy vuodelta 1966.


title: Tatu Leinonen

text: Tatu Einari Leinonen (s. 1938) on suomalainen tekniikantutkija ja emeritusprofessori. Hän on toiminut Oulun yliopiston professorina vuodesta 1973 ja tutkinut konedynamiikkaa, tietokoneavusteista koneensuunnittelua (CAD) ja turveteknologiaa.


title: Risto Leppänen

text: Risto Leppänen -nimisiä henkilöitä ovat :


title: Leivick Halpern

text: H. Leivick, oik. Leivick Halpern (1888–1962) oli venäläissyntyinen Yhdysvaltoihin muuttanut jiddišinkielinen kirjailija. Hänet karkotettiin 1906 poliittisen aktiivisuuden vuoksi Siperiaan, josta hän pakeni 1912. Hän asui New Yorkissa. Hänen tuotantoonsa kuuluu realistisia romaaneja ja novelleja, sekä näytelmiä, esseitä ja lehtikirjoituksia. Hänen kärsimystä pohtivaa runouttaan on luonnehdittu visionaariseksi, sävyltään mystiseksi.


title: Boogie with Canned Heat

text: Boogie with Canned Heat on blues rock yhtye Canned Heatin toinen levy vuodelta 1968.


title: Canned Heat (albumi)

text: Canned Heat on bluesrock-yhtye Canned Heatin esikoisalbumi vuodelta 1967. Vuonna 1972 Sunset Records julkaisi levyn nimellä "Rollin’ and Tumblin’" (tunnus SLS 50321).


title: Johannes Leivonen

text: Paavali Eliel Johannes Leivonen (18. huhtikuuta Sortavala 1917 – 25. helmikuuta 1995 Espoo) oli suomalainen juristi. Hän oli korkeimman oikeuden oikeusneuvos 1962–1987, kirkolliskokouksen varapuheenjohtaja ja kirkkolakikomitean puheenjohtaja.


title: Johannes Leivonen

text: Leivonen kirjoitti ylioppilaaksi 1935 Sortavalan lyseossa, suoritti ylemmän oikeustutkinnon 1943 Helsingin yliopistossa ja sai varatuomarin arvon 1946. Hän oli Suomen lähetysseuran taloudenhoitaja ja lakimies 1945–1955, korkeimman oikeuden notaari 1952–1955, nuorempi oikeussihteeri 1955–1957, vanhempi oikeussihteeri 1958–1961, esittelijäneuvos 1961–1962, ylimääräinen oikeusneuvos 1961–1962 ja oikeusneuvos 1962–1987.


title: Campynemataceae

text: Campynemataceae on koppisiemenisten Liliales-lahkoon kuuluva kasviheimo, jonka sukulaisia ovat mm. myrkkyliljakasvit (Colchicaceae), inkaliljakasvit (Alstroemeriaceae), punahuppukasvit (Philesiaceae), sarsaparillakasvit (Smilacaceae) ja liljakasvit (Liliaceae).


title: Campynemataceae

text: Heimon kasvit ovat ruohoja. Juurakko on lyhyt ja vaakasuora tai puuttuu. Kuolleet lehdet kuluvat kuitukimpuiksi. Lehtikanta on tuppimainen. Kukintolapakossa on suojuslehtiä. Kukat ovat keskikokoisia, ja niiden kehälehdet ovat vihreitä ja pikuttomia. Hetiö kiinnittyy kehän tyveen. Sikiäin on vaihtelevissa määrin kehänalainen, ja vartalon haarat ovat pystyjä. Siemenaiheita on kolme tai paljon kussakin emilehdessä. Hedelmä on kota tai avautumaton ja laajentuneiden kehälehtien suojaama. Siemenet ovat kulmikkaita tai litteitä ja niissä on vähäpätöinen alkio.


title: Campynemataceae

text: Putkiloita ei ole edes juurissa (yleensä yksisirkkaisilla on). Heteenponnen tapetum (kehittyviä siitepölyhiukkasia ravitseva solukerros) koostuu kaksi- tai monitumaisista soluista. Siemenaiheiden nukellukset ovat laitasolukkoisia.


title: Campynemataceae

text: Campynemataceae-heimo kasvaa Uudessa-Kaledoniassa ja Tasmaniassa.


title: Campynemataceae

text: Heimoon kuuluu kaksi sukua ja neljä lajia. "Campynemanthe"-lajeilla on lähes sarjamainen kukinto, osaksi kehänpäällinen sikiäin ja hammaslaitainen lehden kärki; "Campynema"-lajien sikiäin on kehänalainen.


title: Live at the Turku Rock Festival

text: Live at the Turku Rock Festival on blues rock yhtye Canned Heatin livelevy vuodelta 1971. Levy nauhoitettiin 21. elokuuta, Ruisrockin toisena päivänä. Levy julkaistiin vasta vuonna 1990.


title: Slush (tapahtuma)

text: Slush on kansainvälinen vuodesta 2008 järjestetty teknologia- ja kasvuyritystapahtuma, joka järjestetään vuosittain Helsingissä. Vuodesta 2014 lähtien tapahtumapaikkana on toiminut Messukeskus.


title: Slush (tapahtuma)

text: Slushin tavoitteena on saattaa yhteen kansainvälisiä kasvuyrityksiä, sijoittajia ja mediaa sekä auttaa yrittäjiä menestymään ja nostamaan yrityksensä maailman parhaaksi valitsemallaan toimialalla. Myös useat suuryritykset, kuten Amazon, Google, Alibaba ja Rakuten vierailevat tapahtumassa vuosittain. Slush on noussut muutamassa vuodessa yhdeksi Euroopan johtavista kasvuyritystapahtumista.


title: Slush (tapahtuma)

text: Slushia järjestää voittoa tavoittelematon yhteisö, joka koostuu sijoittajista, yrittäjistä, opiskelijoista ja vapaaehtoisista.


title: Slush (tapahtuma)

text: Tapahtuma pidettiin marraskuun 30. ja joulukuun 1. päivä. Päätrendeinä olivat analytiikka ja tekoäly.


title: Slush (tapahtuma)

text: Vuonna 2016 Slush järjestettiin 30.11.–1.12. Helsingin messukeskuksessa. Uutena sisartapahtumana nähtiin Slush Music, jonka odotettiin tuovan 1500 teknologia- ja musiikkialan ammattilaista yhteen päiväksi Kaapelitehtaalle.. Slush järjesti Finnairin kanssa yhteistyössä suoran reittilennon tapahtumaan San Franciscosta Helsinkiin. Reittilennosta käytetään myös lempinimeä "Nerd bird" eli suomeksi nörttilintu.


title: Slush (tapahtuma)

text: Slush 2015 järjestettiin 11.–12. marraskuuta. Slush Hacks järjestettiin ensimmäistä kertaa, jossa mukana olivat Ultrahack, Junction, Industryhack ja AEC (Architecture, Engineering, Construction) Hackathon. Jokaisen haasteen voittajat pääsivät pitchaamaan ideansa Slushin lavalla ja paras idea/tiimi voitti 20 000 euroa.


title: Slush (tapahtuma)

text: Slush sai marraskuussa 2015 Tasavallan presidentin kansainvälistymispalkinnon.


title: Slush (tapahtuma)

text: Vuonna 2014 Slushissa vieraili 14 000 ihmistä 79 maasta. Tapahtumaan osallistui noin 1400 kasvuyritystä, 750 sijoittajaa, 700 toimittajaa ja 140 pääomasijoitusyhtiötä. Tapahtuman puhujiin kuuluivat muun muassa Spotifyn perustaja Martin Lorentzon, Kiinan varapääministeri Wang Yang, Nasan astronautti Leland Melvin sekä kapellimestari ja säveltäjä Esa-Pekka Salonen. Nokia julkaisi tapahtumassa ensimmäisen Android-taulutietokoneensa, Nokia N1:n.


title: Slush (tapahtuma)

text: Vuoden 2014 tapahtuma oli Suomen historian suurin tekninen tuotanto, ohittaen vuonna 2007 Suomessa järjestetyt Euroviisut.


title: Slush (tapahtuma)

text: Vuoden 2014 pitching-kilpailun voitti Enbrite.ly, joka kehittää internet-liikenteen hallintapalveluja. Voittaja sai palkinnoksi 500 000 euron sijoituksen, joka oli suurin koskaan vastaavanlaisessa kilpailussa jaettu palkinto.


title: Slush (tapahtuma)

text: Vuoden 2013 Slush keräsi Kaapelitehtaalle yhteensä 7 000 ihmistä, 1 200 kasvuyritystä ja 120 pääomasijoitusyhtiötä. Patenttitoimisto Moosedog Oy teki kattavan innovaatiotutkimuksen tapahtuman yhteydessä. Kasvuyrityksistä 18% oli rekisteröinyt tuotenimensä tavaramerkkinä ja keskimäärin kasvuyrityksellä oli 0.59 patenttihakemusta. Tapahtuma sai suurta kansainvälistä huomiota ja noteerattiin muun muassa The New York Timesissa ja The Wall Street Journalissa. Tapahtuman puhujiin kuuluivat esimerkiksi Viron presidentti Toomas Hendrik Ilves, Electronic Artsin toimitusjohtaja John Riccitiello sekä Skypen perustaja Niklas Zennström.


title: Slush (tapahtuma)

text: Vuoden 2013 pitching-kilpailun voitti Weekdone, joka kehittää työnteon seurantatyökalua tiimeille.


title: Slush (tapahtuma)

text: Vuonna 2012 Slushiin osallistui 3 500 ihmistä, 560 kasvuyritystä ja 41 pääomasijoitusyhtiötä.


title: Slush (tapahtuma)

text: Vuoden pitching-kilpailun voitti FishBrain, kalastajille kohdistettu sosiaalinen media.


title: Slush (tapahtuma)

text: Vuoden 2011 tapahtumassa oli 1 500 osallistujaa, 150 kasvuyritystä ja 15 pääomasijoitusyhtiötä.


title: Slush (tapahtuma)

text: Pitching-kilpailun voitti musiikinopetukseen liittyviä teknologioita kehittävä Ovelin (nyk. Yousician).


title: Slush (tapahtuma)

text: Slush järjestettiin ensimmäisen kertaa vuonna 2008 Kulttuuritehdas Korjaamolla. Vuonna 2009 tapahtuma muutti Kaapelitehtaalle. Ensimmäiset kolme vuotta tapahtuma oli suunnattu paikallisille yrittäjille ja sijoittajille. Vuosina 2008–2010 osallistujamäärä kasvoi 250:sta 500:aan. Slushin pitching-kilpailujen voittajat kyseisinä vuosina olivat Illtags, Sibesonke ja Dealmachine.


title: Gris-Gris

text: Gris-Gris on Dr. Johnin esikoisalbumi vuodelta 1968.


title: Petermanniaceae

text: Petermanniaceae on kasviheimo koppisiemenisten Liliales-lahkossa. Heimossa on vain yksi laji: "Petermannia cirrosa". Sen sukulaisia ovat myrkkylilja- (Colchicaceae) ja punahuppukasvit (Alstroemeriaceae).


title: Petermanniaceae

text: "Petermannia" on juurakollinen ja puuvartinen köynnös, joka kiipeilee lehtivastaisten kärhien avulla. Sen juurissa on juuripurje (velamen). Putkiloita on myös varressa ja lehdissä toisin kuin yleensä yksisirkkaisilla, joilla niitä on tavallisesti vain juurissa. Varsi on okainen. Lehdet kiinnittyvät kierteisesti ja ovat lyhytruotisia; lavassa on vahva keskisuoni ja yhteensä 5-7 pääsuonta, suonitus on verkkomainen. Kukinto on viuhkomainen, sijaitsee kärhien tavoin lehteä vastapäätä, ja kukkaperät ovat nivelettömät, kukat pienehköjä. Kehälehdet ovat yksisuonisia ja keskikokoisia. Sikiäin on kehänalainen, istukat ovat parietaalisia (laitaistukoita) ja niissä on paljon siemenaiheita. Siemenaihe on kaksikalvoinen ja sen sydämessä eli nukelluksessa on laitasolukko (siemenaihe on krassinukellaattinen). Hedelmä on marja ja siemenet ovat paksukuorisia. – Kasvin aineenvaihduntatuotteista puuttuvat saponiinit, joita on myrkkyliljakasveilla, joihin se aikaisemmin luokiteltiin.


title: Petermanniaceae

text: Kärhet ja kukinnot ovat itse asiassa varsipäätteisiä (terminaalisia), mutta tulevat lehtivastaisiksi, kun hankaverson voimakas kasvu siirtää ne paikaltaan.


title: Petermanniaceae

text: Laji kasvaa harvinaisena Australian itärannikon keskiosassa.


title: Petermanniaceae

text: Australian varhaiseoseenikaudelta tunnetaan lajia muistuttava fossiili ("Petermanniopsis").


title: Remedies

text: Remedies on Dr. Johnin kolmas levy vuodelta 1970.


title: Bongo Rock

text: Bongo Rock on näyttelijä/muusikko Reino Nordinin 28. marraskuuta 2014 julkaistu pitkäsoitto. Albumin kappaleista "Viereen", "Sun kaa" ja "Niin varmaan" on julkaistu musiikkivideot. "Sun kaa" -musiikkivideoversiolla ei ole mukana rap-artisti JV:tä. Albumin julkaisi Monsp Records.


title: Luis de León

text: Luis Ponce de León (1527–1591) oli espanjalainen kirjailija. Hän käänsi Korkean veisun espanjaksi, ja siksi inkvisitio tuomitsi hänet vankilaan viideksi vuodeksi. Hänen proosateoksena olivat aikanaan arvostettuja, mutta nykyisin hänet muistetaan eräistä maailmankaikkeuden mysteerioita pohtivista runoista.


title: Baix Empordà

text: Baix Empordà () on paikallishallintoalue eli comarca Gironan maakunnassa, Katalonian itärannikolla Espanjan koillisosassa. Comarcan hallinnollinen keskus on La Bisbal d'Empordà.


title: Baix Empordà

text: Empordà jaettiin vuonna 1936 kahteen osaan. Ne ovat Baix Empordà ja Alt Empordà.


title: Baix Empordà

text: Baix Empordà jakautuu 37 kuntaan.


title: Myrkkyliljakasvit

text: Myrkkyliljakasvit (Colchicaceae) on kasviheimo koppisiemenisten Liliales-lahkossa, jonka tunnetuimmat edustajat ovat liljakasvit (Liliaceae).


title: Myrkkyliljakasvit

text: Myrkkyliljakasvien aineenvaihduntatuotteita ova flavonit. Lehdissä on tavallisesti vahva keskisuoni, ja kanta on tuppimainen. Kukintotyyppi vaihtelee tai kukat sijaitsevat lehtihangoissa. Kehälehdet ovat tyven poikkileikkaukseltaan U:n muotoisia (nupussa kukin niistä sulkee sisäänsä heteen) ja ovat toisinaan yhtyneet toisiinsa. Siitepölyhiukkasessa on paksu seksiinikerros. Emilehdet ovat erillisiä ja vartalollisia tai yhteen kasvaneita, jolloin vartalo on enemmän tai vähemmän haarova tai luotti on liuskainen. Kussakin emilehdessä on kaksi tai paljon kaksikalvoisia siemenaiheita. Hedelmä on liiteluomainen kota ja sisältää pyöreitä siemeniä. Niissä on uloke (strofioli), mehevä kuori tai vaippa (arillus). Alkio on pieni.


title: Myrkkyliljakasvit

text: Myrkkyliljakasveja tavataan eri puolilla maapalloa lauhkeilta alueilta tropiikkiin; Etelä-Amerikasta ne puuttuvat.


title: Myrkkyliljakasvit

text: Myrkkyliljakasvien heimoon kuuluu 15 sukua, joissa on yhteensä 245 lajia. Ne yhdistellään kolmeksi alaheimoksi, jotka puolestaan jakautuvat useaan tribukseen.Myrkkyliljakasvisuvut:


title: Jyrki Konola

text: Jyrki Tapani Konola (s.1971, Kemi) on Palvelualojen ammattiliiton johdon neuvonantaja ja toiminnanjohtaja 4.6.2015 lukien. Sitä ennen Konola toimi valtionvarainministeri Antti Rinteen erityisavustajana ja sosialidemokraattisen ministeriryhmän sihteerinä. Puoluetta repineen puheenjohtajavaalin jälkeen Rinne luotti paljolti ay-taustaan oman lähipiirinsä kokoamisessa. Konola luettiin entisistä demarijohtajista enemmän Eero Heinäluoman kuin Urpilaisen luotettuihin, ja hän sai ainoana jatkaa. Tämä ja Rinteen muiden avustajien ammattiyhdistystausta nähtiin yleisesti ay-liikkeen otteen vahvistumisena puolueessa. Tätä edeltänyt Jutta Urpilaisen erityisavustajan pesti Konolalla kesti vain vajaan vuoden ja jo siinä nähtiin merkkejä em. kehityksestä. Tulkinnan taustalla olivat sekä Konolan läheiset välit Eero Heinäluomaan että Konolan puolueosasto NUS , joka nähtiin puolueen sisällä kilpailijana TUS:lle (Tölö Unga Socialister).


title: Jyrki Konola

text: Vuosina 2011–2013 Konola toimi Sosialidemokraattisen eduskuntaryhmän pääsihteerinä. Ja alkuvuoden 2011 Kuluttajaliiton pääsihteerinä. Muista työtehtävistä (toimittaja, trukkikuski, kaupankassa, projektipäällikkö) huolimatta Konola on tehnyt uransa käytännössä pelkästään politiikassa – vuodesta 1997 alkaen lähes keskeytyksettä. Vuosina 2004–2008 Konola oli kotikaupunkinsa kaupunginvaltuutettu ja pyrki Lapin vaalipiiristä eduskuntaan vuonna 2007 . Hän sai 1 045 ääntä ja jäi SDP:n listan kolmanneksi: valituksi tulleen Johanna Ojala-Niemelän ja Maija Raskin taakse. Konola valmistui maisteriksi Tampereen yliopistosta vuonna 2008, pääaineena sosiologia. Lopputyön aiheena oli ”Suomalainen yleisödemokratia – Suomen sosialidemokraattisen puolueen johdon ja jäsenistön käsityksiä edustuksellisesta demokratiasta”. Suoraan puolueen palveluksessa hän ei ole ollut koskaan, vaikka esimerkiksi SDP:n vähäverisissä puoluesihteerispekulaatioissa nimi onkin pyörinyt.


title: Jyrki Konola

text: Konola harrastaa moottoripyöräilyä sekä metsästystä ja kalastusta.


title: Trimetyylikloorisilaani

text: Trimetyylikloorisilaani eli trimetyylisilyylikloridi (CHSiCl) on silaaneihin kuuluva orgaaninen yhdiste. Yhdistettä käytetään orgaanisissa synteeseissä sekä silikoniöljyjen valmistamiseen.


title: Trimetyylikloorisilaani

text: Huoneenlämpötilassa trimetyylikloorisilaani on väritöntä nestettä. Yhdiste ei liukene veteen, mutta hydrolysoituu veden vaikutuksesta heksametyylidisiloksaaniksi ja vetykloridiksi. Trimetyylikloorisilaani liukenee orgaanisiin liuottimiin, kuten dietyylieetteriin, tetrahydrofuraaniin, dimetyyliformamidiin, dikloorimetaaniin ja bentseeniin.


title: Trimetyylikloorisilaani

text: Trimetyylikloorisilaania valmistetaan piin ja kloorimetaanin välisellä reaktiolla. Reaktiossa muodostuu lisäksi myös muita kloorattuja metyylisilaanijohdannaisia. Katalyyttinä reaktiossa käytetään kuparia.


title: Trimetyylikloorisilaani

text: Trimetyylikloorisilaania käytetään orgaanisen kemian synteeseissä silyloivana reagenssina. Alkoholien kanssa se reagoi emäksen, kuten trietyyliamiinin tai pyridiinin, läsnä ollessa ja muodostaa silyylieettereitä, jotka toimivat alkoholien suojaryhminä. Karboksyylihappojen kanssa muodostuu silyyliestereitä, ja muiden karbonyyliyhdisteiden kanssa silyylienolieettereitä. Lisäksi yhdistettä käytetään katalyyttinä konjugaattiadditioissa, silikoniöljyjen valmistuksessa ja hydrofobisten materiaalien valmistuksessa.


title: Niko Kytösaho

text: Niko Kytösaho (s. 18. joulukuuta 1999 Lahti) on suomalainen mäkihyppääjä. Hän edustaa seuratasolla Lahden Hiihtoseuraa.


title: Niko Kytösaho

text: Kytösaho on kilpaillut mäkihypyn Continental Cupissa vuodesta 2014 asti. Hänen paras sijoituksensa Continental Cupin osakilpailussa on 11. sija, jonka Kytösaho saavutti Rasnovissa syyskuussa 2017. FIS Cupissa hän on sijoittunut parhaimmillaan sijalle 4. Kytösaho pitää hallussaan Salpausselän normaalimäen kesämäkiennätystä 101,5 metriä.


title: Niko Kytösaho

text: Tammikuussa 2015 Kytösaho voitti ylivoimaisesti kultaa Euroopan nuorten olympiafestivaaleista Schruns-Tschaggunsin mäkikeskuksesta Tschaggunsin kylästä. Hän oli toiseksi sijoittunutta Slovenian Domen Prevciä peräti 27 pistettä parempi.


title: Niko Kytösaho

text: Kytösaho osallistui ensimmäistä kertaa mäkihypyn maailmancupiin kansallisessa ryhmässä Rukalla marraskuun lopussa 2015.


title: Niko Kytösaho

text: Kytösaho voitti ensimmäisen Suomen mestaruutensa normaalimäessä 30. tammikuuta 2016 Lahdessa.


title: Niko Kytösaho

text: Kytösahoa on keväästä 2017 lähtien valmentanut Ari Saukko. Aikaisemmin häntä valmensivat isänsä Pasi Kytösaho ja setänsä Pekka Kytösaho.


title: Niko Kytösaho

text: Mäkihyppy on kulkenut Paimiosta kotoisin olevan Kytösahon suvussa jo ainakin kolme sukupolvea: Nikon isoisä Veikko Kytösaho teki aikanaan maineikkaita, palkittuja hyppyjä kotimäessä Paimion Varasvuorella, ja samassa mäessä uransa aloitti myös Nikon isä Pasi Kytösaho.


title: Niko Kytösaho

text: Keväällä 2015 Niko Kytösaholla diagnoisoitiin tyypin 1 diabetes, jonka takia paino nousi kymmenen kiloa.


title: Anthony Wayne

text: Anthony Wayne (1. tammikuuta 1745 – 15. joulukuuta 1796) oli amerikkalainen upseeri, valtiomies ja Yhdysvaltain edustajainhuoneen jäsen. Hän aloitti sotilasuransa Yhdysvaltain vapaussodassa ja osallistui sen aikana moneen merkittävään taisteluun. Wayne yleni nopeasti prikaatinkenraaliksi ja ansaitsi kuohuvan luonteenlaatunsa ansiosta liikanimen ”Mad Anthony”. 1790-luvun alkuvuosina hän toimi komentajana Yhdysvaltain legioonassa, joka oli Yhdysvaltain armeijan edeltäjä.


title: Anthony Wayne

text: Anthony Wayne syntyi tammikuussa 1745 vauraan maanomistajan poikana Pennsylvanian provinssissa. Lyhyen opiskelun jälkeen hän liittyi maakeinotteluun erikoistuneeseen yritykseen Nova Scotiassa. Työn päätyttyä hän palasi kotiinsa ja auttoi sukuaan liiketoimien hoidossa.


title: Anthony Wayne

text: Yhdysvaltain vapaussodan alkaessa 1775 Wayne otti vastaan everstin vakanssin siirtokuntien armeijassa ja siirtyi pennsylvanialaisen rykmentin komentajaksi. Maaliskuussa 1776 hän liittyi täydennysretkikuntaan, joka lähetettiin auttamaan Kanadaan tunkeutuvia amerikkalaisjoukkoja. Vaikka hyökkäys Kanadaan epäonnistui, Wayne kunnostautui seuraavien vuosien aikana erinomaisena joukkojen johtajana. Vuonna 1779 hän haavoittui päähän Stony Pointin taistelussa, mutta toipui vammasta ja jatkoi uraansa.


title: Anthony Wayne

text: Wayne otti vuonna 1780 vastuulleen West Pointin linnakkeen New Yorkissa ja esti brittejä valtaamasta sitä. Waynen johtajuus oli merkittävässä osassa myös tammikuussa 1781, kun hän rauhoitti siirtokuntien armeijan sisäisen kapinan. Samana vuonna hän organisoi 800 sotilaan armeijan Virginiaan tukemaan ranskalaisen Gilbert du Motier de La Fayetten joukkoja Charles Cornwallisin brittiarmeijaa vastaan. Cornwallisin häviön jälkeen Wayne liittyi kenraali Nathanael Greenen joukkoihin vapauttamaan Etelä-Carolinaa ja Georgiaa brittien vallasta.


title: Anthony Wayne

text: Sodan päätyttyä Wayne palasi Pennsylvaniaan ja palveli osavaltion lainsäädäntöelimessä vuoteen 1784. Sittemmin hän muutti Georgiaan ja asettui maapalstalle, jonka hän oli saanut sotilaspalveluksestaan. Hän oli mukana Georgian lähetystössä, joka vahvisti Yhdysvaltain perustuslain 1788. Hän istui Yhdysvaltain edustajainhuoneessa kongressimiehenä vuonna 1790.


title: Anthony Wayne

text: Vaikka Yhdysvallat voitti vapaussodan, se ei taannut lopullista rauhaa. Luoteisterritorion intiaanit eivät hyväksyneet amerikkalaisen asutuksen leviämistä, vaan surmasivat noin 1 500 uudisasukasta vuosien 1783–1790 aikana. Intiaaneja kurittamaan lähetetyt vapaaehtoisjoukot menestyivät huonosti, eikä George Washingtonin diplomatia hillinnyt intiaaneja. Tilanne johti siihen, että Wayne sai mahdollisuuden oman armeijan perustamiseen. Hän kokosi 3 000 sotilasta ja nimesi armeijansa Yhdysvaltain legioonaksi (Legion of United States). Tähän osastoon kuului jalka- ja ratsuväki sekä tykistöä. Intiaanien tuhoamisen lisäksi Wayne valmistautui mahdollisiin konflikteihin Ohiolaakson englantilaisia linnakkeita vastaan.


title: Anthony Wayne

text: Aluksi Wayne vältteli laajamittaista kosketusta intiaaneihin ja rakennutti Fort Recoveryn, josta tuli hänen joukkojensa tukikohta. Luoteisterritorion yhdistyneet intiaaniheimot hyökkäsivät linnakkeeseen, mutta Waynen armeija torjui yritykset. Elokuussa 1794 Wayne löi intiaanien sotajoukot Fallen Timbersin taistelussa Eriejärven länsirannalla. Waynen joukot seurasivat pakenevia intiaaneja brittien hallussa olleen Fort Miamin edustalle ja majoittuivat linnakkeen lähelle. Wayne ei kuitenkaan uskaltanut antaa tulituskäskyä, koska olisi teollaan saattanut aloittaa uudelleen Yhdysvaltain ja Britannian välisen sodan.


title: Anthony Wayne

text: Wayne palasi Pennsylvaniaan juhlittuna sankarina helmikuussa 1796. Hänen legioonansa hajaantui ja siitä muodostui uusia pieniä sotilasyksiköitä. Joulukuussa 1796 Wayne kuoli 51-vuotiaana nopeasti pahentuneen kihdin aiheuttamiin komplikaatioihin.


title: Anthony Wayne

text: Waynen kunniaksi on nimetty lukuisia kaupunkeja, kyliä ja maaseutuja eri puolilla Yhdysvaltoja.


title: Anthony Wayne

text: Waynellä oli kovan kurinpitäjän maine jo vapaussodan aikana. Toisinaan hänen kurinpidolliset toimensa menivät liiallisuuksiin, ja vuonna 1778 hänen tiedetään teloituttaneen joukon amerikkalaisia rintamakarkureita. Sotilaana hän oli valmis tekemään kaiken Yhdysvaltain itsenäisyyden eteen, mutta ei koskaan ottanut kunniaa itselleen, vaan jakoi menestyksen alaistensa kanssa: "”Meidän upseerimme ja sotilaamme käyttäytyivät kuin miehet, jotka ovat päättäneet taistella voitokkaasti vapautemme puolesta.”"


title: Anthony Wayne

text: Waynen liikanimi ”Mad” tuli hänen tulisesta luonteestaan. Nimi seurasi häntä vuonna 1779 käydystä Stony Pointin taistelusta eteenpäin. Taistelussa saatu päävamma aiheutti Waynelle tilapäisiä kiukunpurkauksia, joita pidetään syynä liikanimen syntyyn. Luoteisterritorion intiaanit antoivat Waynelle liikanimen ”Black Snake” (”musta käärme”). Nimi kuvasi Waynen tapaa istua ja odottaa äänettömästi vihollisen lähestymistä ja iskeä äkkiarvaamatta.


title: Varjovalmennus

text: Varjovalmennus ry on maksutonta pääsykoevalmennusta tarjoava järjestö. Valmennuskursseja järjestää joukko vapaaehtoisia opiskelijoita ja yliopistosta valmistuneita.


title: Varjovalmennus

text: Helsingin yliopiston ylioppilaskunta valitsi Varjovalmennuksen "vuoden koulutuspoliittiseksi teoksi" vuonna 2014.


title: With Love (Christina Grimmien albumi)

text: With Love on Christina Grimmien ensimmäinen studioalbumi. Se julkaistiin 6. elokuuta 2013. Se nousi Billboard 200 -listan sijalle 101.


title: With Love (Christina Grimmien albumi)

text: Albumin julkaisemisen jälkeen Grimmie esiintyi Selena Gomezin konserttikiertueella lämmittelijänä Yhdysvalloissa ja Kanadassa.


title: Sîngerei

text: Sîngerei () on kaupunki ja Sîngerein piirin keskus Pohjois-Moldovassa. Kaupunki sijaitsee 23 kilometriä Pohjois-Moldovan keskuskaupunki Bălțista kaakkoon. Pääkaupunki Chișinău on maanteitse noin 105 kilometriä Sîngereista kaakkoon. Kaupunkiin ei ole rautatieyhteyttä.


title: Sîngerei

text: Sîngereissa on noin 14 800 ja koko Sîngerein piirissä 92 600 asukasta (2014). Kaupunki on kasvanut viime vuosikymmenen aikana; vuonna 2004 asukkaita oli 12 667.


title: Ialoveni

text: Ialoveni (, ) on kaupunki ja Ialovenin piirin keskus Moldovan keskiosissa. Kaupunki sijaitsee maanteitse 12 kilometriä Moldovan pääkaupunki Chișinăusta lounaaseen.


title: Ialoveni

text: Ialovenissa on noin 16 200 ja koko Ialovenin piirissä 100 700 asukasta (2014). Moldovan pääkaupungin lounaisen naapurikaupungin asukasluku on lievässä kasvussa; vuonna 2004 asukkaita oli 15 041.


title: Ialoveni

text: Kaupungin perustamisajankohdaksi katsotaan vuosi 1436. Ialovenin kylä mainitaan kirjallisessa lähteessä ensimmäisen kerran vuonna 1639. Kaupungin aseman asutus sai vuonna 1994.


title: Pirkko Lepistö

text: Pirkko Onerva Lepistö, oik. Lepistö-Saarinen (1922 Helsinki – 2005) oli suomalainen taidemaalari ja tunnetuimpia suomalaisia naivisteja.


title: Pirkko Lepistö

text: Lepistö opiskeli Taideteollisessa keskuskoulussa 1937 ja 1939 ja Suomen Taideakatemian koulussa 1939–1945. Sotien aikana Lepistö toimi apuhoitajana Punaisen Ristin palveluksessa. Hän piti ensimmäisen yksityisnäyttelynsä 1948, mutta toisen vasta 1961. Naivistisia teoksia Lepistö alkoi maalata 1960-luvulla, hänen ensimmäinen naivistinen näyttelynsä oli Helsingissä 1966. Eräänlaisen läpimurtonsa naivistina hän saavutti 1972 saadessaan valtion taidepalkinnon, myytyään teoksiaan Ateneumille ja osallistuttuaan naivistisen taiteen triennaaliin Bratislavassa. Lepistön maalauksissa on sadunomaisia idyllisiä maisemia, ja hän kehitti johdonmukaisesti tyylittelevää ja kurinalaisesti sommiteltua tyyliä.


title: Pirkko Lepistö

text: Lepistö oli naimisissa äänitysteknikko Pentti Saarisen kanssa.


title: Cimișlia

text: Cimișlia (, ) on kaupunki ja maatalousvaltaisen Cimișlian piirin keskus eteläisessä Moldovassa. Kaupunki sijaitsee Moldovan pääkaupunki Chișinăusta etelälounaaseen johtavan M3-valtatien varrella, noin 70 kilometriä pääkaupungista. Kaupungissa ei ole rautatieasemaa; lähin asema on noin 12 kilometriä kaupungin itäpuolella.


title: Cimișlia

text: Cimișliassa on noin 14 400 ja koko Cimișlian piirissä 60 800 asukasta (2014). Kaupungin asukasluku on kasvussa; vuonna 2004 asukkaita oli 12 858.


title: Cimișlia

text: Tutkijat arvelevat kaupungin nimen tulevan rikkauksia tarkoittavasta sanasta. Kaupungissa jalostetaan ympäröivän maaseutualueen tuotantoa. Paikkakunnalla on muutama kahvila, muttei hotelleja. Kaupunkiin kulkee muutama suora linja-auto tai reittitaksivuoro Chișinăusta päivittäin. Kaupunki on Etelä-Moldovan maanteiden tärkeä risteyspaikka. Siten moni muukin linja-auto tai reittitaksi kulkee kaupungin kautta ja näiden kyydistä voi jäädä pois kaupungissa, puolisen kilometrin päässä keskustasta.


title: Timo Lepistö

text: Timo Valter Lepistö (28. huhtikuuta 1937 Pori – 10. joulukuuta 1996) oli suomalainen matemaatikko, professori ja rehtori.


title: Timo Lepistö

text: Lepistön vanhemmat olivat ammattikoulun opettaja Valter Armas Lepistö ja puhelinvälittäjä Evi Helena Lampela. Hän pääsi ylioppilaaksi 1956 ja valmistui filosofian kandidaatiksi 1960, lisensiaatiksi 1963 ja tohtoriksi 1966.


title: Timo Lepistö

text: Lepistö oli Porin teknillisessä oppilaitoksessa lehtorina 1962–1964 ja yliopettajana 1964–1970. Hän oli Oulun yliopiston matematiikan professori 1971–1973, Tampereen teknillisen korkeakoulun matematiikan apulaisprofessori 1970–1971 ja professori vuodesta 1973 sekä korkeakoulun rehtori vuosina 1985–1996. Lepistö sai vuonna 1993 Tampereen palkinnon, joka myönnetään merkittävästä yhteiskunnallisesta työstä Tampereen hyväksi.


title: The Masters 2015

text: The Masters 2015, sponsorinimeltään Dafabet Masters 2015 oli snookerin kutsuturnaus, joka järjestettiin 11.-18.1.2015 Alexandra Palacessa Lontoossa Englannissa. Turnaukseen pääsi maailmanlistan 16 parasta pelaajaa. Turnaus oli 40. Masters turnaus. Masters turnausta pidetään toiseksi arvokkaimpana turnauksena heti maailmanmestaruusturnauksen jälkeen.


title: The Masters 2015

text: Shaun Murphy voitti ensimmäistä kertaa Mastersin, voittamalla finaalissa Neil Robertsonin luvuin 10–2.


title: The Masters 2015

text: Marco Fu teki 112. virallisen maksimibreikin avausottelussaan Stuart Binghamia vastaan. Se oli Fun kolmas henkilökohtainen ja myös Masters turnauksen kolmas maksimibreikki, sekä kauden 2014–2015 seitsemäs maksimibreikki.


title: The Masters 2015

text: Ronnie O’Sullivan siirtyi Stephen Hendryn ohi kaikkien aikojan sadanbreikki listalla tehden turnauksessa 776. sadanbreikkinsä, kun Hendy teki sadanbreikkejä urallaan 775. O’Sullivan rikkoi myös Hendryn ennätyksen Masters ottelu voittojen määrässä, kun hän voitti 43. kerran Masters ottelunsa tämän vuoden turnauksessa.


title: Firefoxin versiohistoria

text: Tämä on luettelo Mozilla Firefoxin versiohistoriasta.


title: Firefoxin versiohistoria

text: Osaa ilmoitetuista ominaisuuksista ei välttämättä ole kaikissa beetaversioissa. Firefox päivittyy uuteen versioon kuuden viikon välein. Käyttöjärjestelmien mukana tulleet versiot ovat tuettuja niin kauan kuin itse järjestelmä (esimerkiksi Linux-jakelupaketeissa).


title: Arvi Leponiemi

text: Arvi Leponiemi (1926–2002) oli suomalainen taloustieteilijä. Hän oli Helsingin yliopiston oikeustieteellisen tiedekunnan kansantaloustieteen apulaisprofessori 1968–1969 ja Helsingin kauppakorkeakoulum kansataloustieteen professori vuodesta 1969 ja rehtori vuodesta 1981. Hänen tutkimusalaansa olivat makrotalous ja ekonometriset mallit.


title: Gustav Malja

text: Gustav Malja (s. 4. marraskuuta 1995 Malmö) on ruotsalainen moottoriurheilija, jonka isä Mika on suomalainen.


title: Gustav Malja

text: Malja aloitti uransa Karting-sarjoissa vuonna 2007 ja voitti lopulta Ruotsin KF3-luokan mestaruuden vuonna 2009. Vuonna 2011 Malja aloitti kilpauransa siirtyen ADAC Formel Masters -sarjaan jossa hän saavutti kauden aikana yhden palkintosijan sijoittuen sarjan 13:ksi. Vuonna 2012 Malja jatkoi samassa sarjassa saavuttaen kolme voittoa, yhden paalupaikan ja 16 palkintosijaa sijoittuen sarjan toiseksi. Vuonna 2013 Malja siirtyi Eurocup Formula Renault -sarjaan saavuttaen neljä pistettä kauden aikana. Samana vuonna hän kilpaili Formula Renault NEC -sarjassa kahdeksan kilpailua. Vuonna 2014 Malja jatkoi Eurocup -sarjassa saavuttaen 49 pistettä sijoittuen sarjan 12:ksi. Samana vuonna hän jatkoi myös NEC -sarjassa voittaen kaksi kilpailua sijoittuen sarjan viidenneksi.


title: Gustav Malja

text: Vuonna 2015 Malja kilpaili Formula Renault 3.5 -sarjassa. Samana vuonna hän siirtyi kesken kauden kilpailemaan GP2-sarjaa. Hän ajoi myös kolme kilpailua Euroopan Formula 3 -sarjassa. Vuonna 2016 Malja kilpaili täyden kauden GP2-sarjassa ajaen Rapax -tallissa. Malja ajoi kahdesti palkintopallille ollen toinen Belgian sprinttikilpailussa ja kolmas Italian pitkässä kilpailussa keräten koko kauden aikana 53 pistettä. Hän jatkoi kaudella 2017 Racing Engineering-tallissa. Malja pääsi testaamaan Sauber-tallin F1-autoa elokuussa 2017.


title: Níkos Kotziás

text: Níkos Kotziás (, s. 19. marraskuuta 1950, Ateena) on kreikkalainen Syriza-puolueen poliitikko. Hänet nimitettiin ulkoministeriksi pääministeri Aléxis Tsíprasin hallitukseen Syrizan voitettua vuoden 2015 parlamenttivaalit. Kotziás toimi ennen nimitystään politiikan professorina Pireuksen yliopistossa.


title: Pános Kamménos

text: Pános Kamménos (, s. 12. toukokuuta 1965 Ateena) on kreikkalainen Itsenäiset kreikkalaiset -puolueen poliitikko ja puolueen istuva puheenjohtaja.


title: Pános Kamménos

text: Kamménos nimitettiin puolustusministeriksi pääministeri Aléxis Tsíprasin hallitukseen Syrizan ja Itsenäisten kreikkalaisten muodostettua hallituksen vuoden 2015 parlamenttivaalien jälkeen. Hän erosi tehtävästä tammikuussa 2019 Makedonian nimikiistan sovitun ratkaisun vuoksi, että uusi nimi olisi Pohjois-Makedonia.


title: Ilmari Leppälä

text: Ilmari Lennart Johannes Leppälä (15. marraskuuta 1911 Koivisto – 28. joulukuuta 1982 Helsinki) oli suomalainen kenraaliluutnantti (ylennys 1970). Hän oli pääesikunnan komentopäällikkö 1967–1970 ja Kaakkois-Suomen sotilasläänin komentaja 1970–1971.


title: Alf-Erik Lerviks

text: Alf-Erik Haraldson Lerviks (s. 17. maaliskuuta 1941 Vaasa) on suomalainen emeritusprofessori. Hän on ollut Svenska Handelshögskolanin professori vuodesta 1975. Hän on tutkinut kestokulutushyödykkeitä ja markkinoinnin päätöksentekomalleja.


title: DJI (yritys)

text: DJI on kiinalainen pienoisilma-aluksia, niissä käytettävää tekniikkaa ja kameranvakauttimia valmistava yritys, joka tunnetaan parhaiten sen valmistamasta Phantom-quadkopterista. Yrityksen pääkonttori sijaitsee Shenzhenissä, Etelä-Kiinassa. DJI:n mukaan se toimitti yli puolet kaupallisen ja teollisen alan pienoisilma-aluksista ja niiden tarvikkeista vuonna 2013. Yritys teki samana vuonna 131 mijoonaa dollaria voittoa. Yritys perustettiin vuonna 2006, mistä se on kasvanut yli 2 000 henkilöä työllistäväksi kansainväliseksi toimijaksi.


title: Uppsalan kasvitieteellinen puutarha

text: Uppsalan kasvitieteellinen puutarha on Ruotsissa Uppsalan kaupungissa sijaitseva kasvitieteellinen puutarha. Puutarhan perusti lääketieteen professori Olof Rudbeck vanhempi nykyisen Linnéträdgårdenin paikalle vuonna 1653, jotta lääketieteen opiskelijat voisivat oppia kasvitiedettä ja tutustua lääkekasveihin. 1600-luvun loppupuolella puutarhassa kasvatettiin yli 1800 kasvilajia, joista monia kasvatettiin ensimmäistä kertaa Ruotsissa.


title: Uppsalan kasvitieteellinen puutarha

text: Puutarha vahingoittui kaupungin palossa vuonna 1702 eikä yliopistolla ollut välineitä sen kunnostamiseen. Kun puutarha lisäksi kärsi toistuvasti tulvista, vuonna 1787 lahjoitti Kustaa III linnan puutarhan yliopistolle uutta kasvitieteellistä puutarhaa varten, jonne sitten siirrettiin kaikki vanhat kasvit. Barokkityyliset suunnitelmat ovat arkkitehti Carl Hårlemanin tekemät. Kuningas lahjoitti rahaa Linneanum-orangerian rakentamista varten ja se on yksi harvoista Ruotsissa, joka on edelleen alkuperäisessä käytössään.


title: Uppsalan kasvitieteellinen puutarha

text: Myöhemmin puutarhaa on laajennettu ja restauroitu. Nykyään siellä kasvatetaan 9000 erilaista kasvilajia ja -lajiketta.


title: Heikki Leskinen

text: Heikki Olavi Leskinen (s. 10. lokakuuta 1930 Kurkijoki) on suomalainen kielentutkija ja emeritusprofessori. Hän on ollut Jyväskylän yliopiston suomen kielen professori vuodesta 1967. Hänen tutkimusalaansa ovat itämerensuomalaisten kielten äänne- ja muotohistoria sekä suomen kielen murteet. Hän oli 1966–1970 Helsingin yliopiston humanistisen tiedekunnan dosentti.


title: Suomen Rautatiehistoriallinen Seura

text: Suomen Rautatiehistoriallinen Seura ry (SRHS) on valtakunnallinen rautatieharrastusta edistävä järjestö. Seuran kotipaikka on Helsinki ja seura julkaisee yhdessä Museorautatieyhdistyksen kanssa Resiina-lehteä ja vaunut.org-verkkosivustoa. Seura järjestää jäsenilleen rautatieaiheisia kerhoiltoja sekä matkoja erityisesti sellaisille rataosuuksille kotimaassa, joilla ei muuten ole matkustajaliikennettä. Seuran kautta järjestetään myös tutustumismatkoja ulkomaisiin rautateihin. Päätavoitteena toiminnassa on olla yhdysside suomalaisille rautatieharrastajille sekä rautatiehistoriallisen tiedon tallentaminen seuran lehteen ja verkkopalveluun. Seura on jäsenenä alan edunvalvontajärjestössä Museorautatieliitto ry:ssä.


title: Suomen Rautatiehistoriallinen Seura

text: Yhdistys perustettiin vuonna 1967 ja se toimi vuoteen 1975 nimellä Veturien Ystävät ry. Seuran perustamiseen vaikutti tuolloin käynnissä ollut höyryveturiliikenteen alasajo Suomessa. SRHS:n perustaja ja ensimmäinen puheenjohtaja oli Arne Boström. Resiina-lehti perustettiin kaksi vuotta seuran perustamisen jälkeen. Alkuaikoja leimasi pyrkimys oman kaluston hankintaan, mutta tämä jäi melko varhaisessa vaiheessa paikallisten yhdistysten vastuulle SRHS:n keskittyessä yleiseen rautatiehistorian harrastustoimintaan.


title: Suomen Rautatiehistoriallinen Seura

text: Toiminta kuihtui 1970-luvun loppupuolella ja 1980-luvun alkupuolella höyryveturien kadottua rataverkolta. Kari Salon puheenjohtajakaudella 1987–1999 lehden julkaisussa tapahtuneet uudistukset saattoivat jäsenmäärän nousuun 1980-luvun loppuvuosina ja se on noussut siitä asti vaihtelevalla tahdilla vuosittain. Lari Nylundin puheenjohtajakaudella 2008–2014 jäsenmäärä harppasi merkittävästi ja saavutti ensi kerran 1 000 jäsenen rajan. Seuran pitkäaikainen jäsenyys ei ole harvinaista ja jäsenistössä on yhä useita henkilöitä, jotka ovat olleet toiminnassa mukana alusta asti.


title: Suomen Rautatiehistoriallinen Seura

text: SRHS ryhtyi ylläpitämään aiemmin yksityishenkilön hoidossa ollutta "Vaunut.org" -kuvastoa vuonna 2008. Jo ennen seuran aikoja merkittävässä asemassa ollut sivusto on noussut Suomen johtavaksi rautatieaiheisten kuvien arkistoksi. Hieman myöhemmin seura ilmaantui Facebookiin.


title: Inkaliljakasvit

text: Inkaliljakasvit (Alstroemeriaceae) on kasviheimo koppisiemenisten Liliales-lahkossa.


title: Inkaliljakasvit

text: Inkaliljakasvien lehdet ovat leveälapaisia ja kiertyneet ympäri kannastaan niin että lavan alapinta on yläpuolella. Kukinto on enemmän tai vähemmän viuhkomainen.


title: Inkaliljakasvit

text: Inkaliljakasvit kasvavat Keski- ja Etelä-Amerikassa sekä Itä-Australiassa, Tasmaniassa ja Uudessa-Seelannissa.


title: Inkaliljakasvit

text: Inkaliljakasvien viisi sukua ja 170 lajia, jaetaan kahteen tribukseen:Heimon suvut ovat:


title: Pessac

text: Pessac on Ranskan kunta ja Bordeaux’n lounainen esikaupunki. Se kuuluu Akvitanian hallintoalueen Gironden departementin Bordeaux’n arrondissementtiin. Vuoden 2012 väestölaskennan mukaan Pessacissa oli 59 223 asukasta.


title: Pessac

text: Pessac on Bordeaux’n toiseksi suurin esikaupunki Mérignacin jälkeen. Pessacin koillispuolella sijaitsevan Bordeaux’n lisäksi naapurikuntia ovat idässä Talence, kaakossa Gradignan, etelässä Canéjan, lounaassa Cestas, lännessä Saint-Jean-d’Illac ja pohjoisessa Mérignac.


title: Pessac

text: Pessacissa toimii kolme korkeakoulua: L’Université Montesquieu Bordeaux IV, L’Université Michel de Montaigne Bordeaux III ja L’Institut d’études politiques de Bordeaux.


title: Pessac

text: Pessacin läntinen osa kuuluu suureen Landesin metsäalueeseen (La forêt des Landes), joka on Euroopan suurin rannikkomäntymetsä.


title: Pessac

text: Pessac on elokuvaohjaaja Jean Eustachen (1938–1981) syntymäkaupunki.


title: Parempuyre

text: Parempuyre [paʁɑ̃pɥiʁ] on Ranskan kunta ja Bordeaux’n pohjoinen esikaupunki Garonne-joen länsirannalla. Se kuuluu Akvitanian hallintoalueen Gironden departementin Bordeaux’n arrondissementtiin. Vuoden 2012 väestölaskennan mukaan Parempuyressa oli vajaat 8 000 asukasta.


title: Canmore

text: Canmore on Albertan provinsissa Kanadassa sijaitseva kaupunki. Se sijaitsee noin 80 kilometriä länteen provinssin suurimmasta kaupungista Calgarysta. Se sijaitsee Bow Valley -laaksossa osan Kalliovuorista välissä. Canmoren asukasluku oli vuonna 2011 12 288, joka tekee kaupungista Albertan yhdeksänneksi väkirikkaimman paikkakunnan.


title: Canmore

text: 20. vuosisadalla Canmoressa on ollut hiilikaivostoimintaa. Vuonna 1965 2 000 asukkaan Canmore julistettiin kaupungiksi. Nykyisin kaupungin pormestarina toimii John Borrowman.


title: Canmore

text: Canmore on tunnettu talviurheilukaupunki. Siellä järjestettiin Calgaryssä pidettyjen talviolympialaisten 1988 maastohiihtokilpailut. Se on ollut myös sekä maastohiihdon että ampumahiihdon maailmancup-kalenterissa.


title: Maria Gräfnings

text: Maria Gräfnings (s. 29. lokakuuta 1985 Falun) on ruotsalainen maastohiihtäjä. Seuratasolla Gräfnings edustaa Falun Borlänge SK:ta.


title: Maria Gräfnings

text: Gräfnings debytoi maastohiihdon maailmancupissa Borlängessä maaliskuussa 2006 sijoittuen vapaan sprintissä sijalle 43. Ensimmäiset maailmancupin pisteensä hän keräsi Jällivaarasta joulukuussa 2012 sijoituttuaan 10 kilometrin vapaan hiihtotavan kilpailussa sijalle 28. Gräfningsin paras sijoitus maailmancupin osakilpailussa on 18. sija Rybinskin yhdistelmäkilpailusta tammikuulta 2015.


title: Linnéträdgården

text: Linnéträdgården on Ruotsissa Uppsalan kaupungissa sijaitseva puutarha. Se esittelee sekä 1700-luvun kasvitieteellisten puutarhojen tyyliä että Carl von Linnén elämää ja toimintaa.


title: Linnéträdgården

text: Puutarhan perusti Olof Rudbeck vanhempi vuonna 1655 ja se oli Ruotsin ensimmäinen kasvitieteellinen puutarha. Alue oli nykyistä pienempi ja kasvilajeja tai -lajikkeita puutarhassa oli melkein 2000. Puutarhan suuruudenaika oli Carl von Linnén johdon aikana vuosina 1741-1778. Kun hänet nimitettiin professoriksi vuonna 1741, hän laajennutti paikasta yhden Euroopan johtavista kasvitieteellisistä puutarhoista, josta löytyi noin 3000 kasvilajia. Monille Linnén oppilaille opetettiin siellä kasvitiedettä ennen kasvinkeruumatkoille lähtöä.


title: Linnéträdgården

text: Kun puutarhassa kärsittiin toistuvista tulvista, Kustaa III lahjoitti vuonna 1787 Uppsalan linnan puutarhan yliopistolle, ja Uppsalan kasvitieteellinen puutarha siirrettiin sinne. Vanha puutarha lopetettiin 1802 ja muutettiin sitten puistoksi.. Vuonna 1923 se nimettiin Linnéträdgårdeniksi, kun se oli rekonstruoitu Carl Hårlemanin korjaamien alkuperäissuunnitelmien mukaiseksi.


title: Linnéträdgården

text: Puutarha oli Svenska Linnésällskapetin hoidossa vuoteen 1977 asti, jolloin se luovutettiin talousvaikeuksien vuoksi Uppsalan yliopistolle.


title: Marib (maakunta)

text: Maribin maakunta (, Ma'rib) on yksi Jemenin maakunnista. Maakunta on nimetty sen hallinnollisen keskuksen, Maribin, mukaan. Maakunnan pinta-ala on noin 17 500 neliökilometriä ja vuonna 2012 sen asukasluku oli 296 100.


title: Marib (maakunta)

text: Marib jakautuu 14 piirikuntaan. Maakunta on perustettu vuonna 1984. Maribin kaupunki oli muinaisen Saban kuningaskunnan keskusta. Sen tulvavesipato mahdollisti maanviljelyn autiomaassa, mutta 500-luvulla maustekauppa hiipui ja Maribin pato murtui, mikä köyhdytti alueen. Vasta 1900-luvun loppupuolen öljynporaus on tuonut uutta vaurautta alueelle.


title: Durlești

text: Durlești () on kaupunki Moldovan pääkaupunki Chișinăun kaupunkipiirissä. Durlești on pientalovaltainen kaupunki, joka sijaitsee Chișinăun länsireunalla. Keskustojen (kaupungintalojen) välinen etäisyys on vajaa seitsemän kilometriä.


title: Durlești

text: Durleștissa asuu noin 2,5 prosenttia eli 19 800 koko Chișinăun kaupunkipiirin 804 500 asukaasta (2014). Kaupungin asukasluku on kasvussa; vuonna 2004 asukkaita oli 15 395.


title: Suomi kutsuu, Finland calling

text: Suomi kutsuu, Finland calling oli yhdysvaltalainen suomenkielinen television varieteeohjelma, jota esitettiin Michiganin osavaltiossa WLUC-TV-kanavalla vuosina 1962–2015. Ohjelmassa esitettiin suomalaista kansanmusiikkia, haastateltiin Suomesta matkustaneita vieraita ja esitettiin kuvamateriaalia Suomesta. Ohjelmaa lähetettiin Marquetten kaupungin televisioasemalta Ylä-Michiganista ja sen juontajana toimi Carl Pellonpaa koko ohjelman historian ajan. "Suomi kutsuu, Finland calling" on Yhdysvaltojen televisiohistorian pisimpään esitetty puheohjelma, pisimpään esitetty vieraskielinen ohjelma ja se oli maan ainoa suomenkielinen ohjelma. Ohjelman viimeinen jakso esitettiin 29. maaliskuuta 2015.


title: Suomi kutsuu, Finland calling

text: Ohjelma aloitettiin alun perin mainostamaan paikallisen matkatoimiston Suomen matkoja. 1960-luvun väestönlaskentatietojen mukaan tuolloin Ylä-Michiganin niemimaan asukkaista neljäsosa oli ensimmäisen tai toisen sukupolven suomalaissiirtolaisia. Ohjelmasta tuli nopeasti suosittu ja sen kesto kasvoi pian puolesta tunnista tuntiin. Carl Pellonpaa juonsi ohjelmaa yhtäjaksoisesti joka viikko lukuun ottamatta yhdeksän kuukauden taukoa 1963. Hän jäi eläkkeelle televisioasemalta vuonna 1995, mutta jatkoi yhä juontajan tehtäviään.


title: Suomi kutsuu, Finland calling

text: "Suomi kutsuu, Finland calling" kuvattiin yksinkertaisessa studiossa, jossa Pellonpaa haastatteli vieraitaan taustallaan Suomen kartta, valokuvia ja tekokukkia. Hän puhui haastateltaviensa kanssa suomea ja tulkkasi myös puhuttuja asioita lyhyesti englanniksi. Ohjelman vieraina kävi sekä arvovieraita että tavallisia suomalaisia.


title: Suomi kutsuu, Finland calling

text: Ohjelma sponsoroi useita tanssiaisia ja ryhmämatkoja Suomeen. Carl Pellonpaa palkittiin vuonna 1988 Suomen Valkoisen Ruusun ritarikunnan kunniamerkillä ja vuonna 2012 Siirtolaisinstituutin John Morton -palkinnolla.


title: Noël Ott

text: Noël Ott (s. 15. tammikuuta 1994 Sattel) on sveitsiläinen beachfutispelaaja. Hän edustaa kotimaansa Grasshopper CZ:aa ja pelaa myös Sveitsin beachfutismaajoukkueessa. 173 senttimetriä pitkä Ott on pelipaikaltaan hyökkääjä.


title: Noël Ott

text: Ott edusti vuodet 2009-2013 Havane Shotsia. Vuonna 2014 hän siirtyi maansa pääsarjassa pelaavaan Grasshopper CZ:ään. Hänet valittiin kaudella 2012 sarjan parhaaksi pelaajaksi ja seuraavalla kaudella hän oli sarjan paras maalintekijä.


title: Noël Ott

text: Sveitsin beachfutismaajoukkueessa Ott debytoi vuonna 2012. Kaudella 2014 hän teki Euro Beach Soccer Leaguessa 21 maalia ja kauden päätyttyä hänet valittiinkin kauden parhaaksi pelaajaksi. Marraskuussa 2014 Ott valittiin vuoden parhaaksi nuoreksi pelaajaksi maailmassa. Vuoden 2015 MM-kilpailuissa Espinhossa Ott teki kahdeksan maalia ja sai turnauksen kolmanneksi parhaan maalintekijän Bronze Shoe -palkinnon.


title: André André

text: André Filipe Brás André (s. 26. elokuuta 1989 Vila do Conde) on portugalilainen jalkapalloilija, joka edustaa kotimaansa Primeira Ligassa pelaavaa FC Portoa. Pelipaikaltaan oikeajalkainen André on keskikenttäpelaaja. Hän kuuluu myös Portugalin jalkapallomaajoukkueeseen.


title: André André

text: André aloitti uransa aikuisten tasolla vuonna 2008 toiseksi korkeimman sarjatason Segunda Ligan Varzim SC:ssä, jota edusti vuoteen 2010 asti pelaten 49 ottelua ja viimeistellen kuusi maalia.


title: André André

text: Heinäkuussa 2010 André siirtyi Espanjan pääsarjassa pelanneen Deportivo de La Coruñan kakkosjoukkueeseen. Hän pelasi seuran paidassa vain kolme ottelua ja palasi tammikuussa 2011 takaisin vanhaan seuraansa Varzim SC:hen. André edusti Varzimia puolitoista vuotta pelaten 37 ottelua, joissa syntyi 12 osumaa.


title: André André

text: Kesällä 2012 André siirtyi Primeira Ligan Vitória SC:hen, jossa hän teki pääsarjadebyyttinsä elokuussa 2012 Sporting CP:tä vastaan. Avausmaali syntyi saman vuoden joulukuussa SC Olhanensea vastaan. Ensimmäisellä kaudellaan André teki 24 pelissä yhden maalin. Toisella kaudellaan André debytoi Eurooppa-liigassa pelaten siellä kuusi ottelua, joissa syntyi yksi maali. Primeira Ligassa maaleja kertyi 26 ottelussa neljä kappaletta. Kolmannella kaudellaan eli kaudella 2014-2015 André onnistui maalinteossa 11 kertaa 31 pelaamassaan ottelussa. Yhteensä André pelasi Vitórian paidassa 81 ottelua tehden 16.


title: André André

text: Heinäkuussa 2015 André siirtyi saman sarjan FC Portoon. Hän debytoi Mestarien liigassa saman vuoden syyskuussa.


title: André André

text: André pelasi Portugalin alle 19-vuotiaiden maajoukkueen paidassa vuonna 2008 yhden ottelun. Portugalin jalkapallomaajoukkueessa André debytoi maaliskuussa 2015 ystävyysottelussa Kap Verdeä vastaan. Avausmaalinsa hän teki marraskuussa 2015 ystävyysottelussa Luxemburgin verkkoon.


title: Saint-Quentin

text: Saint-Quentin [sɛ̃ kɑ̃t̪ɛ̃] on Ranskan kunta ja noin 56 000 asukkaan kaupunki Somme-joen varrella Ranskan pohjoisosassa, noin 130 kilometriä Pariisista koilliseen. Se kuuluu Hauts-de-Francen hallintoalueen Aisnen departementtiin ja on sen ylivoimaisesti suurin kaupunki.


title: Saint-Quentin

text: Saint-Quentinin kaupungintalo on vuonna 1509 valmistunut koristeellinen goottilaistyylinen rakennus, jossa on 173 veistosta.


title: Saint-Quentin

text: Saint-Quentinin rautatieasemalta on yhteydet muun muassa Pariisiin, Reimsiin, Amiensiin ja Lilleen. Moottoritie A26 motorway kulkee kaupungista Reimsiin ja Calais’hen, tie A29 Amiensiin.


title: Leukakyhmy

text: Leukakyhmy on alaleuan ulkoneva kärki suun alapuolella.


title: Leukakyhmy

text: Nykyihminen on ainoa kädellinen laji, jolla on leukakyhmy. Edes nykyihmisen välittömällä edeltäjällä heidelberginihmisellä ei vielä ollut leukakyhmyä.


title: Leukakyhmy

text: Leukakyhmyn tarkoituksesta ei ole varmaa tietoa, ja sille on annettu useita selityksiä. Yhden selityksen mukaan sen kehitys on seurausta puhekyvyn kehityksestä. Se suojaa alaleukaa kielen lihasten supistumisen aiheuttamalta rasitukselta. Leukakyhmyn on myös arveltu kehittyneen suojaamaan alaleukaa puremisen aiheuttamalta rasitukselta. Tällainen suojaava vaikutus onkin havaittu tutkimuksessa. Leukakyhmyn on myös arveltu syntyneen sukupuolivalinnan kautta. Miehen leukakyhmy on keskimäärin voimakkaampi kuin naisen. Erään teorian mukaan miehellä iso leukakyhmy kertoisi hyvistä geeneistä tai johtajanominaisuuksista, ja naisella kapea leuka korkeasta estrogeenitasosta.


title: Blood Mantra

text: Blood Mantra on puolalaisen teknisen death metalin yhtyeen Decapitatedin kuudes studioalbumi. Se julkaistiin 22. syyskuuta 2014 levymerkillä Mystic Production.


title: Blood Mantra

text: Kappaleesta "Instinct" kuvattiin musiikkivideo.


title: George Bell

text: George Kennedy Allen Bell (4. helmikuuta 1883 – 3. lokakuuta 1958) oli Chichesterin piispa, Canterburyn tuomiokirkon dekaani, Yhdistyneen kuningaskunnan parlamentin ylähuoneen jäsen sekä ekumenian uranuurtaja.


title: George Bell

text:
Piispa Bell tunnetaan ilmamarsalkka Arthur Harrisin Saksan asutuskeskuksiin johtamien yöllisten terroripommitusten vastustajana. Hän oli saksalaisen vastarintaliikkeen tukija.
Bell yritti jo ennen sotaa varoittaa Eurooppaa natsien suunnitelmista. Sodan sytyttyä Bell toi Britannian hallitukselle tietoja saksalaisesta vastarintaliikkeestä natsihallintoa vastaan. Bell oli sodan aikanakin yhteydessä saksalaiseen vastarintaliikkeeseen ja koetti hankkia sille tukea Saksan ulkopuolelta. Lisäksi hän pyrki pelastamaan juutalaisia natsien vainolta.
Piispa Bell järjesti 27. heinäkuuta 1945 Holy Trinity -seurakunnassa Lontoossa muistojumalanpalveluksen Flossenbürgin keskitysleirillä 9. huhtikuuta teloitetun ystävänsä Dietrich Bonhoefferin muistolle.


title: From the Depths of Darkness

text: From the Depths of Darkness on norjalaisen black metal -yhtye Burzumin kokoelma-albumi, joka julkaistiin joulukuussa 2011 levymerkillä Byelobog Productions. Se sisältää uudelleennauhoitettuja kappaleita yhtyeen kahdelta ensimmäiseltä studioalbumilta "Burzum" (1992) ja "Det Som Engang Var" (1993) sekä kolme uutta kappaletta.


title: Edgar Lungu

text: Edgar Chagwa Lungu (s. 11. marraskuuta 1956 Ndola) on sambialainen poliitikko ja maan presidentti vuodesta 2015. Lungu toimi puolustusministerinä ennen presidentin virkaa.


title: Edgar Lungu

text: Lungu valittiin presidentiksi presidentinvaalissa 2015 hänen saatuaan 48,33 prosenttia äänistä. Hän oli Isänmaallisen rintaman ehdokas. UPND-puolueen vastaehdokas Hakainde Hichilema sai 46,67 prosenttia äänistä. Ennenaikaiset vaalit järjestetiin edellisen presidentti Michael Satan kuoleman vuoksi ja kausi oli vain 1,5 vuoden mittainen.


title: Edgar Lungu

text: Elokuussa 2016 Lungu valittiin uudelleen presidentiksi 50,35 % ääniosuudella. Hänen vastaehdokkaanaan oli jälleen Hichilema, joka sai äänistä 47,67 % ja syytti vaaleja vilpillisyydestä. Oikeus kuitenkin hylkäsi opposition kanteen ja Lungu vannoi virkavalansa 13. syyskuuta 2016. Hänen kaudellaan Sambia on kärsinyt talousongelmista.


title: Edgar Lungu

text: Lungu on koulutukseltaan juristi.


title: Suomen euroviisukarsinta 2002

text: Suomen euroviisukarsinta 2002 oli kilpailu, jossa valittiin Suomen edustaja vuoden 2002 Eurovision laulukilpailuun. Kilpailun järjesti nyt ensimmäistä kertaa Yle TV2, vaikka muutamaa euro- ja interviisujen yhteiskarsintaa lukuun ottamatta aina ennen kilpailun oli järjestänyt Yle TV1. Karsinta pidettiin avoimen sävellyskilpailun ja kutsukilpailun yhdistelmänä, kilpailuun saatiin yhteensä 476 kappaletta. Niistä 12 valittiin karsinnan finaaliin.


title: Suomen euroviisukarsinta 2002

text: Finaali pidettiin lauantaina 26. tammikuuta Kalevan viihdekeskuksessa Tampereella ja televisioitiin suorana YLE TV2:ssa kello 19.00–21.00. Voittaja valittiin kahdessa osassa, ensimmäisellä kierroksella alueraadit kuudella paikkakunnalla äänestivät kappaleista kuusi parasta toiselle kierrokselle. Toisella kierroksella puhelinäänestäjät äänestivät voittajan. Vierailevana tähtenä finaalissa esiintyi kaksinkertainen euroviisuvoittaja Johnny Logan. Finaalia seurasi 1 062 000 televisiokatsojaa.


title: Al Dali (maakunta)

text: Al Dalin maakunta ( , Aḍ Ḍāli') on yksi Jemenin maakunnista. Maakunta on nimetty sen hallinnollisen keskuksen Al-Dalin mukaan. Maakunnan pinta-ala on noin 4 000 neliökilometriä ja vuonna 2012 sen asukasluku oli 585 700.


title: Al Dali (maakunta)

text: Al Dalin maakunta on muodostettu vuonna 1998 osista Ibbiä, Lahijia ja Taizzia. Maakunta sijaitsee ylänköalueella ja osassa sitä on hyvät edellytykset maanviljelylle. Taloudellisesti tärkein viljelykasvi on kahvi.


title: Al Dali (maakunta)

text: Maakunta on jaettu yhdeksään piirikuntaan:


title: Al Jawf

text: Al Jawf ( ; myös "al Ǧauf", "al Džauf" ja "al Jauf") on usean paikan nimi:


title: Charles Fitzgerald

text: Charles Cooper Uniacke Penrose-Fitzgerald (1841 – 1921) oli brittiläinen kuninkaallisen laivaston meriupseeri. Fitgerald osallistui 46-vuotisen uransa aikana muun muassa Krimin sotaan. Ensimmäisen maailmansodan aikana hän perusti niin kutsutun Valkoisen sulan ritarikunnan lisäämään armeijaan värväytyvien määrää.


title: Charles Fitzgerald

text: Hänen isänsä oli Robert Uniacke Penrose (1800–1857) ja äitinsä Francis Matilda Austin (1807–1892). Charles meni naimisiin Henrietta Elizabeth Hewsonin kanssa 1882. He saivat kaksi poikaa ja kaksi tytärtä. Toinen pojista, John Uniacke Penrose Fitzgerald (1888–1940), liittyi myös laivastoon ja kuoli toisen maailmansodan aikana. Vuonna 1896 Charles vaihtoi oman sukunimensä Uniacke Penrose-Fitzgeraldiksi.


title: Charles Fitzgerald

text: Hän liittyi laivastoon Krimin sodan ollessa käynnissä 1854. 1855 hän palveli Itämerellä ja seuraavana vuonna Mustallamerellä. Sodan jälkeen hän palveli HMS Retributionilla Kiinassa ("China Station") ja vuonna 1860 HMS Ariadnella. Hänet ylennettiin luutnantiksi toukokuussa 1861. Kymmenen vuotta myöhemmin hän palveli yliluutnanttina HMS Herculesilla ja hänet ylennettiin komentajakapteeniksi. Hänet nimitettiin apulaiskomentajaksi HMS Agincourtille, joka oli Brittiläisen Välimeren laivaston 2. divisioonan lippulaiva. Hän vietti kolme vuotta HMS Asialla, joka oli Farehamin lähelle ankkuroitu vanha purkki, jota komensi lordi Gilford. Tehtävä oli huono urastaan huolehtivalle upseerille, mutta hän sai paljon lomia, jotka hän vietti metsästäen. Ajoittain hänet kutsuttiin sotaoikeuden jäseneksi. Pitääkseen merimiestaitojaan yllä hän purjehti kesäisin pienellä jahdillaan Solentsalmella. HMS Asialla vietetyn ajan jälkeen hän eli tovin puolella palkalla ilman komennusta. Ollessaan Irlannissa hänelle sattui metsästysonnettomuus, jonka vuoksi hän oli sänkypotilaana melkein vuoden.


title: Charles Fitzgerald

text: Vuoden 1878 alussa hänelle annettiin ensimmäinen oma komentajuus. Lordi Gilford oli päässyt amiraliteetin jäseneksi ja saattoi nyt auttaa Fitzgeraldia saamaan Välimerelle sijoitetun HMS Rapidin komentajuuden. HMS Rapid oli Välimeren laivaston hitain laiva, jota yleensä käytettiin irrallaan pääosastosta. Kesti 14 kuukautta, ennen kuin Fitzgerald tapasi oman laivueensa komentajan, amiraali Geoffrey Hornbyn. Maaliskuussa 1880 hänet ylennettiin kapteeniksi ja siirrettiin HMS Inconstantille. Vaikka hän kirjoitti purjehtimisesta, hän edusti kantaa, jonka mukaan laivaston tulisi luopua purjemastoista, joita vielä tuolloin käytettiin koneiden kanssa rinnan monissa aluksissa.


title: Charles Fitzgerald

text: 1884 hän toimi Royal Naval Collegen kapteenina Greenwichissa. 1886 hän komensi HMS Bellerophonia. Hän otti osaa meriasioista käytyyn keskusteluun koko elämänsä. Hän kannatti julkisesti merivoimien budjetin korottamista yhdessä lordi Charles Beresfordin ja amiraali Sir Geoffrey Hornbyn kanssa, mikä johti vuoden 1889 Naval Defence Actin asettamiseen. 1889 hänestä tehtiin Välimerelle sijoitetun HMS Collingwoodin kapteeni.


title: Charles Fitzgerald

text: Fitgerald kannatti kontra-amiraali George Tryonin ideaa, jonka mukaan viestilippujärjestelmää voitaisiin yksinkertaistaa taisteluolosuhteissa. Tryon hukkui, kun hänen lippulaivansa HMS Victoria upposi törmättyään HMS Camperdowniin laivaston harjoituksissa. Tapahtuma käänsi mielipiteen Tryonin uudistusideaa vastaan, sillä Tryonia pidettiin syyllisenä onnettomuuteen. Hänen käyttämäänsä lippujärjestelmää myös syytettiin. Fitzgerald oli kuitenkin pyrkinyt kampanjoimaan Tryonin järjestelmän käyttöönoton puolesta myös hänen kuolemansa jälkeen ja edesauttamiseksi hän kirjoitti myös Tryonin elämäkerran, joka kertoi amiraalin saavutuksista urallaan. Mielipide oli kuitenkin kääntynyt Tryonin järjestelmää vastaan ja Fitzgeraldin tukemispyrkimykset kostautuivat hänen uralleen.


title: Charles Fitzgerald

text: 1892 Hänestä tuli merivoimien majoitusmestari ja hän oli merivoimien arkistoa ylläpitävän yhteisön jäsen. Tammikuussa 1893 hänestä tuli Pembroken merivoimien telakan päätarkastaja. Hänet ylennettiin kontra-amiraaliksi 1895. Vuosien 1897 ja 1899 välillä hän toimi China stationin apulaiskomentajana. Hän jäi eläkkeelle vara-amiraalina 1901.


title: Charles Fitzgerald

text: 1904 Fitzgeraldia pyydettiin kirjoittamaan brittien merivoimien politiikasta saksalaiseen katselmukseen. Kirjoitus herätti kohua Saksassa, sillä se viittasi Saksan laivaston kasvamisen olevan uhka Britannian perinteiselle meriherruudelle. Fitzgerald väitti, että hänen kirjoituksensa saksankielinen käännös oli vääristellyt hänen mielipiteitään, mutta joka tapauksessa hänen kirjoitustaan käytettiin perusteena Saksassa merivoimien kehittämisen kiihdyttämiselle.


title: Charles Fitzgerald

text: Hieman ennen ensimmäisen maailmansodan puhkeamista Sir Arthur Conan Doyle kirjoitti fiktiivisen tarinan Norland-nimisestä valtiosta, jonka kahdeksan sukellusvenettä sulkivat Britannian kauppamerenkulun ja pakottivat valtion antautumaan. Kirjoitus viittasi Saksan sukellusveneiden muodostamaan uhkaan. Doylen tarinan julkaissut The Strand julkaisi jatkojutussa eri asiantuntijoiden arvioita provosoivaan kirjoitukseen. Fitzgerald oli yksi asiantuntijoista ja hän kirjoitti: ”En henkilökohtaisesti usko, että yksikään sivistynyt valtio voisi torpedoida aseistamattomia ja puolustuskyvyttömiä kauppalaivoja”. Tämä osoittautui pian sukellusvenesodankäynnin alettua suureksi virhearvioksi.


title: Charles Fitzgerald

text: Elokuussa 1914 Fitzgerald perusti kirjailija ja suffragetti Mary Augusta Wardin tuella naisille erityisen "pelkuruuden valkoisen sulan ritarikunnan", "The Order of the White Feather of Cowardicen". Alkuperäiseen ryhmään kuului 30 naista, jotka jakoivat perinteisinä pelkuruuden symboleina pidettyjä valkoisia siviilivaatteissa kulkeville miehille. Teon vaikutus oli suuri ja sulan vastaanottajat tunsivat kunniansa häväistyn. Liike sai suurta suosiota naisten keskuudessa ja se toimi radikaalisuffrageteille sekä varhaisille feministeille keinona saada vaikutusvaltaa. Valtio joutui jakamaan tärkeissä siviilitehtävissä toimiville miehille hihanauhoja, jotta he välttyivät kunnianloukkaukselta ja häpeälliseltä tilanteelta. Monet alaikäiset ja terveydellisistä syistä vapautetut ilmoittautuivat vapaaehtoisiksi toistaiseksi eniten uhreja aiheuttaneeseen sotaan saatuaan sulan tai vain välttyäkseen sen saamisen aiheuttamalta nöyryytykseltä.


title: Melissa Benoist

text: Melissa Marie Benoist (s. 4. lokakuuta 1988 Houston, Texas) on yhdysvaltalainen laulaja ja näyttelijä, joka tunnetaan televisiosarjoista "Glee" ja "Supergirl" sekä elokuvasta "Whiplash" (2014).


title: Melissa Benoist

text: Melissa Benoist syntyi Houstonissa ja kasvoi Littletonin kaupungissa Coloradossa. Hänen vanhempansa ovat Jim ja Julie Benoist ja hänellä on kaksi siskoa, Jessica ja Kristina. Valmistuttuaan Arapahoe High Schoolista Benoist muutti New Yorkiin opiskelemaan Marymount Manhattan Collegeen. Nuorena hän näytteli kotikaupunkinsa paikallisessa teatterissa ja myöhemmin Marymountissa parissa produktiossa. Benoist valmistui collegesta vuonna 2011.


title: Melissa Benoist

text: Benoist teki elokuvadebyyttinsä vuoden 2008 elokuvassa "Tennessee". Vuonna 2012 hän koe-esiintyi televisiosarjaan "Glee" laulamalla Regina Spektorin ”Fidelityn”, Sara Bareillesin kappaleen ”King of Anything” sekä yhden kappaleen Colbie Caillatilta. Tuottajat etsivät pitkäaikaisempaan rooliin kykenevää henkilöä, ja Benoist valittiin. Hän esiintyi sarjan neljännellä ja viidennellä tuotantokaudella.


title: Melissa Benoist

text: Tammikuussa 2015 Benoist valittiin "Supergirl"-supersankarisarjan nimirooliin Terästytöksi. Sarjan esittäminen alkoi Yhdysvalloissa lokakuussa 2015.


title: Melissa Benoist

text: Benoist on näytellyt pienissä rooleissa myös televisiosarjoissa kuten "Blue Bloods", "", "Isänmaan puolesta" ja "Good Wife". Hän on myös esiintynyt Coca-Colan mainoksessa.


title: Melissa Benoist

text: Benoist meni naimisiin "Glee"-näyttelijä Blake Jennerin kanssa kolmen vuoden seurustelun jälkeen vuonna 2015. Joulukuussa 2016 hän haki eroa Jenneristä vedoten ylitsepääsemättömiin erimielisyyksiin.


title: Villejuif

text: Villejuif [vilʒɥif] on Ranskan kunta ja Pariisin esikaupunki 7 kilometriä Pariisin keskustasta etelään. Se kuuluu Île-de-Francen hallintoalueen Val-de-Marnen departementtiin ja siellä asuu noin 57 000 ihmistä.


title: Villejuif

text: Nimi Villejuif tarkoittaa sananmukaisesti ”juutalaiskaupunkia”, mutta nimi ei liity juutalaisten asutushistoriaan vaan on muokkautunut ilmeisesti antiikin Rooman ajan nimestä Villa Juvius, ”Juviuksen huvila”.


title: Villejuif

text: Villejuifissa sijaitsevat Pariisin metrolinjan 7 asemat Villejuif – Léo Lagrange, Villejuif – Paul Vaillant-Couturier ja linjan pääteasema Villejuif – Louis Aragon.


title: Villejuif

text: Villejuifissa toimii kolme merkittävää sairaalaa: syöpätutkimussairaala Institut Gustave Roussy sekä Paul-Broussen ja Paul Guiraud’n sairaalat. Kaupungissa sijaitsevia yksityisiä korkeakouluja ovat tietotekniikka-alan EFREI (École Française d’Électronique et d’Informatique) ja EPITA (École pour l’informatique et les techniques avancées) sekä biotekniikka-alan ISBP (Institut Sup’Biotech de Paris).


title: Sakaka

text: Sakaka () on keidas ja kaupunki muinaisella Välimereltä Arabian niemimaan keski- ja eteläosiin johtavalla karavaanireitillä. Se sijaitsee Nafudin aavikon pohjoispuolella ja al-Jawfin keitaan koillispuolella.


title: Sakaka

text:
Nykyään Sakaka on Saudi-Arabian luoteisosan al-Jawfin provinssin pääkaupunki.
Kaupungin väkiluku on kehittynyt Saudi-Arabian väestönlaskentojen mukaan seuraavasti: 65 793 (1992), 122 686 (2004) ja 150 257 (2010). Kaupungissa on noin kolmannes provinssin väestöstä (440 009 as. vuonna 2010).


title: Sakaka

text: Saudihallinnon maataloustuen seurauksena keidasalueen päätuotteita ovat taatelit ja meijerituotteet. Seudin arkeologisista kohteista mainittakoon Rajajil, muinaisesta Thamudin kulttuurista muistuttavat, aikansa graffitilla koristellut noin kolmimetrisit kivipaasit 25 kilometrin päässä Sakakan kaupungista. Niiden tarkoitusta ei tiedetä. Kivipaaseja on kutsuttu jopa Saudi-Arabian Stonehengeksi.


title: Rîșcani

text: Rîșcani () on kaupunki ja Rîșcanin piirin keskus Pohjois-Moldovassa. Kaupunki sijaitsee runsas 30 kilometriä Pohjois-Moldovan keskuskaupunki Bălțista luoteeseen. Pääkaupunki Chișinău on maanteitse (valtatietä M14 seuraten) runsas 170 kilometriä. Kaupunkiin ei ole rautatieyhteyttä; lähin Moldovan rautateiden rautatieasema on Drochiassa, 19 kilometriä idempänä.


title: Rîșcani

text: Rîșcanissa on noin 13 500 ja koko maaseutuvaltaisessa piirissä 68 700 asukasta (2014). Kaupunki on kasvanut viidenneksellä viime vuosikymmenen aikana; vuonna 2004 asukkaita oli 11 101.


title: Rîșcani

text: Rîșcanissa on lukuisia kahviloita ja ravintoloita, mutta siellä ei ollut hotellia (2010). Siellä on myös maansa mestaruussarjaan toisinaan yltävän kaupungin jalkapalloseuran käyttämä yleisurheilustadion.


title: Níkos Voútsis

text: Níkos Voútsis (, s. 4. maaliskuuta 1951, Ateena) on kreikkalainen Syriza-puolueen poliitikko. Hänet nimitettiin sisä- ja hallintouudistusministeriksi pääministeri Aléxis Tsíprasin hallitukseen Syrizan voitettua vuoden 2015 parlamenttivaalit. Voútsis on toiminut kansanedustajana Kreikan parlamentissa vuodesta 2012 lähtien.


title: Bondy

text: Bondy [bɔ̃di] on Ranskan kunta Pariisin koillisella esikaupunkivyöhykkeellä 11 kilometriä Pariisin keskustasta itäkoilliseen. Se kuuluu Île-de-Francen hallintoalueen Seine-Saint-Denis’n departementtiin ja siellä asuu noin 53 000 ihmistä.


title: Bondy

text: Bondyn naapurikunnat ovat Aulnay-sous-Bois, Les Pavillons-sous-Bois, Villemomble, Rosny-sous-Bois, Noisy-le-Sec, Bobigny, Drancy ja Le Blanc-Mesnil.


title: Bondy

text: Bondyyn kulkee RER-juna E.


title: The Apocalyptic Triumphator

text: The Apocalyptic Triumphator on Archgoatin kolmas studioalbumi, joka julkaistiin 26. tammikuuta 2015. Se nousi Suomen virallisen listan sijalle 6.


title: The Apocalyptic Triumphator

text: Albumin kansitaiteen on toteuttanut Chris Moyen.


title: Frédérique Bel

text: Frédérique Bel (s. 24. maaliskuuta 1975 Annecy, Haute-Savoie, Ranska) on ranskalainen näyttelijä ja ääninäyttelijä. Hänet tunnetaan muun muassa television "Le Grand Journal" -ajankohtaisohjelmasta, jossa hän esiintyi omassa "La Minute Blonde" -nimisessä osuudessaan. Hänen roolihahmonsa Dorothy Doll oli stereotyyppinen blondi, joka haastatteli julkisuuden henkilöiden pahvikuvia. Bel on näytellyt myös useissa elokuvissa ja televisiosarjoissa, kuten elokuvassa "Ranskalaista häähumua" (2014).


title: Frédérique Bel

text: Ääninäyttelijänä Bel on esiintynyt muun muassa Arthurin äidin roolissa Luc Bessonin elokuvissa "Arthur ja Maltazard" (2009) ja "Arthur ja kaksi maailmaa" (2011) sekä Barbien äänenä "Toy Story 3:n" (2010) ranskankielisessä dubbauksessa.


title: Dondușeni

text: Dondușeni (, ) on pikkukaupunki ja Dondușenin piirin keskus Pohjois-Moldovassa. Kaupunki sijaitsee noin 75 kilometriä Pohjois-Moldovan keskuskaupunki Bălțista pohjoiseen. Pääkaupunki Chișinăuhun on noin 215 kilometriä.


title: Dondușeni

text: Dondușenissa on noin 10 600 ja koko maaseutuvaltaisessa piirissä 43 700 asukasta (2014). Kaupunki on kasvanut hieman viime vuosikymmenen aikana; vuonna 2004 asukkaita oli 9 801.


title: Dondușeni

text: Kaupungin kautta kulkee Moldovan rautateiden pohjoisosan ratayhteys Bălți-Drochia-Dondușeni-Ocnița (Ukrainan vastainen rajakaupunki pohjoisessa). Kaupungin kehitys liittyy läheisesti tämän ratayhteyden rakentamiseen. Seutu oli 1800-luvun lopussa osa Venäjän keisarikunnan Bessarabian kuvernementtiä. Rakentaminen alkoi vuonna 1888 ja rata valmistui 1893. Syksyllä 1893 junaliikenne alkoi ja tätä vuotta pidetäänkin Donduşenin lähtösysäyksenä, sillä radalle pystytettiin asema tällä nimellä. Vuosina 1902-1905 aseman läheisyyteen rakennettiin pumppuasema ja vesitorni, kaksi viljavarastoa lastauslaitureineen, kaksi kilometriä tietä ja kolme taloa. Tämän jälkeen nykyisin Itsenäisyyden katuna tunnetun tien molemmille puolille nousivat ensimmäiset yksityiset asuintalot. Vuonna 1910 alettiin markkinoiden pito ja vuonna 1915 perustettiin ensimmäiset käsityö- ja liikeyritykset.


title: Dondușeni

text: Vuonna 1918 Bessarabia liitettitiin osaksi Romaniaa. Asemanseutu kasvoi erityisesti 1930-luvulla. Vuonna 1940 paikkakunnalla oli jo 1 314 asukasta. 22.kesäkuuta 1941 alkoi 1 418 päivää kestäneet sotatoimet Saksan ja Neuvostoliiton välillä. Sotaa seurasivat vuosien 1946-47 nälänhätä, vuoden 1949 stalinistiset karkoitukset Siperiaan ja pakkokollektivisointi. Vuonna 1957 käynnistettiin sokerijuurikkaita käyttävä sokeritehdas ja 450 oppilaan Koulu numero yksi. 9. huhtikuuta 1957 paikkakunnalle myönnettiin kaupungin asema. Kaupunki kasvoi 1960- ja 1970-luvuilla.


title: Dondușeni

text: Nykyään Dondușenin pikkukaupunki on maaseutupiirin keskus, jossa maaseudulta käydään asioimassa.


title: Uiguurivaltakunta

text: Uiguurivaltakunta oli Mongolian ja Keski-Aasian alueella sijainnut uiguurien hallitsema valtakunta vuosina 744–840. Uiguurivaltakunnan aikana uiguurit omaksuivat manikealaisuuden ja he perustivat hallitsemalleen alueelle useita kaupunkeja. Valtakunnan tuhosivat lopulta Jenisein kirgiisit. Valtakunnan pääkaupunki Ordu-Baligh sijaitsi nykyisen Mongolian alueella.


title: Uiguurivaltakunta

text: Uiguurit ilmaantuivat historiaan kiinalaisessa historiankirjoituksessa yhtenä ilmeisesti turkkilaista kieltä puhuneena heimona, joka johti yhdeksän heimon muodostamaa liittoumaa. Uiguurien heimo jakautui puolestaan kymmeneen klaaniin, joista johtava oli "Yahlaqar". Uiguurit kuuluivat Turkkilaisten valtakuntien alamaisuuteen, joista ensimmäinen oli olemassa vuosina 552–630 ja toinen vuosina 682–742. He kukistivat Turkkilaisen valtakunnan muiden heimojen tuella ja nostattivat oman johtajansa Qulligh Boylan vallankahvaan vuonna 744. Valtakunnan pääkaupungiksi tuli Ordu-Baligh, joka sijaitsi entisen Turkkilaisen valtakunnan keskusalueella Mongoliassa.


title: Uiguurivaltakunta

text: Qulligh Boylanin poika Bayan-Chor (747–759) muodosti liiton Kiinaa hallinneen Tang-dynastian kanssa ja liittyi näiden sotaan An Lushanin kannattajia vastaan vuosina 755–762. Bayan-Chorin poika Bögü (759–779) kukisti viimeiset An Lushanin kannattajat Luoyangissa. Täällä hänet käännyttivät manikealaisuuteen sogdianilaiset. Bögün palasi pääkaupunkiinsa Ordu-Balighiin mukanaan Ruixi-niminen maikealainen pappi ja hän julisti manikealaisuuden valtakunnan viralliseksi uskonnoksi. Sogdianilaisten vaikutusvallasta huolestunut Bögün serkku Tun Bagha Tarqan murhautti Bögün ja otti vallan itselleen vuonna 779 ja hallitsi maata vuoteen 789.


title: Uiguurivaltakunta

text: Tun Bagha Tarqanin seuraajat uusivat liittouman Tang-dynastian kanssa, mutta he kärsivät nöyryyttäviä tappioita tiibetiläisille. Tun Bagha Tarqanin toinen poika kuoli ilman seuraajaa vuonna 795 ja valtaan nousi "Ediz"-heimon päällikkö Qutlugh. Qutlugh otti sukunimen Yaghlaqar, mutta klaanin todelliset perilliset karkotettiin Kiinaan. Ei ole täysin selvää olivatko Qutlughin seuraajat hänen jälkeläisiään, mutta Yaghlaqar-klaanin jäsenet palasivat jossakin vaiheessa takaisin vallan kahvaan.


title: Uiguurivaltakunta

text: Vuodesta 832 useat Uiguurivaltakunnan hallitsijat saivat surmansa alamaistensa murhauttamina. Vuonna 839 puolestaan lumimyrskyt tuhosivat uiguurien karjalaumoja. Valtakunnan alamäki jatkui kun eräs uiguurikenraali johti 100 000 Jenisein kirgiisiä nykyisen Hakassian alueelta Uiguurivaltakuntaan. Hänen joukkonsa tuhosivat valtakunnan pääkaupunki Ordu-Balighin ja tappoivat valtakunnan viimeisen hallitsijan. Hyökkäyksen seurauksena monet uiguurit pakenivat nykyisen Sinkiangin alueen Besh-Balighiin ja Turpaniin, jossa uiguureja asuu edelleen. Osa pääsi myös turvaan kitaanien alueille nykyiseen Sisä-Mongoliaan ja tiibetiläisten alueille Gansuun. Gansuun muuttaneet uiguurit muodostivat juguurien esi-isät ja myös nykyisen Tuvan ja Luoteis-Mongolian alueen Uighar-klaanin jäsenet polveutuvat mahdollisesti alkuperäisistä uiguureista.


title: Uiguurivaltakunta

text: Manikealaisuus vaikutti voimakkaasti Uiguurivaltakunnan kulttuuriin. Manikealaisuudessa papisto noudatti tiukasti kasvisruokavaliota ja tätä pyrittiin myös yleistämään tavallisen kansan keskuudessa. Myöhemmät uiguurihallitsijat käyttivät myös hallitsijanimissään termejä "Ay Tengri" (kuujumala) ja "Kün Tengri" (aurinkojumala), joka saattaa olla viittaus manikealaisiin uskonnollisiin käsityksiin auringosta ja kuusta.


title: Uiguurivaltakunta

text: Uiguurivaltakuntaa edeltäneestä Turkkilaisesta valtakunnasta poiketen Uiguurivaltakunnalla oli suhteellisen hyvät välit Kiinaan, jonka Tang-dynastiaa he kohtelivat miltei protektoraatin tavoin. Uiguurit auttoivat kiinalaisia sodissa kapinallisia ja tiibetiläisiä vastaan ja ottivat maksuna avusta suuria määriä silkkiä. Uiguurihallitsijat ottivat usein myös puolisonsa Kiinasta. Maiden välinen suhde hyödytti enemmän Uiguurivaltakuntaa. Kiinassa uiguurien sotajoukot nähtiin usein vihollisten tavoin maata hävittävinä joukkoina.


title: Leova

text: Leova () on virkeä pikkukaupunki ja Leovan piirin keskus Etelä-Moldovassa, pohjoisesta laskevan Tonavan sivuhaara Prutin itärannalla. Joen vastarannalla on Romania. Leovasta on maanteitse noin 100 kilometriä koillisessa sijaitsevaan pääkaupunki Chișinăuhun.


title: Leova

text: Leovassa on noin 10 900 ja koko maaseutuvaltaisessa piirissä 53 200 asukasta (2014). Kaupunki on kasvanut vähän viime vuosikymmenen aikana; vuonna 2004 asukkaita oli 10 027.


title: Leova

text: Leovaan saapuu päivittäin pari linja-autoa ja viitisen reittitaksivuoroa pääkaupungista, viitisen reittitaksia Cahulista (noin 70 km etelään) ja muutama Gagauzian Comratista (noin 50 km kaakkoon; tiedot vuodelta 2010). Lähin rautatieyhteys on Iargarassassa, joka on maanteitse noin 20 kilometriä kaakkoon.


title: Leova

text: Kaupungin pääkatu on nimetty ruhtinas Ştefan cel Maren (Tapani III Suuren) mukaan. Kadun varrella on muun muassa useita ravintoita, nettikahvila, tori, kaupoja, piirisairaala, apteekki, kirjasto ja pieni hotelli. Toisen keskeisen kadun eli Itsenäisyyden kadun varrella tai tuntumassa sijaitsevat kulttuuri- ja kaupungintalo, Leovan piirihallinnon talo (Ştefan cel Maren kadun risteyksessä), jokunen kahvila, ravintola, pankki, toinen tori sekä linja-autoasema. Leovan lähistöllä kulkee maastossa vielä pätkä kaupungin vaakunassakin symbolisesti esitettyä Trajanuksen muuria, jonka maa-aineksin kasatut kummut ulottuivat aikoinaan Moldovan halki ja pitemmällekin.


title: Debaltseve

text: Debaltseve () eli Debaltsevo () on Itä-Ukrainan Donetskin alueen itäosissa, lähellä Luhanskin alueen rajaa sijaitseva kaupunki ja kaupunkipiiri. Kaupunki ja sen lähistö on keskeinen Donetsin laakion liikenteellinen solmupiste sekä maantie- että rautatieliikenteelle.


title: Debaltseve

text: Paikalle muodostui 1800-luvun alussa Ilinkan kylä. Nykyinen nimi on peräisin vuodelta 1878, jolloin sinne perustettiin rautatieasema. Kaupungin aseman paikkakunta sai 1938, mitä ennen se oli kehittynyt kaupunkityyppiseksi taajamaksi.


title: Debaltseve

text: Vuonna 2013 kaupungin asukasluvuksi arvioitiin 25 774 ja koko kaupunkipiirin asukasluvuksi 45 983 henkeä. Kaupunkipiiriin kuuluu Debaltseven lisäksi "Svitlodarsk"in kaupunki (, 12 164 as.) ja "Myronivskyi"n kaupunkityyppinen taajama (, 8 045 as.).


title: Debaltseve

text: Kaupunkipiirin asukasluku on pudonnut runsaasti Neuvostoliiton ajoista. Vuonna 1970 kaupungin asukasluku oli 35 700. Piirin asukasluku oli 57 400 vuonna 1989 ja 52 200 vuonna 2001.


title: Debaltseve

text: Kaupungin kautta kulkevat ja siellä risteävät tärkeät eurooppatiet ja , jotka Itä-Ukrainassa muodostuvat valtateistä M03 (Kiova–Harkova-Slovjansk–Debaltseve–Antratsyt–Venäjän raja Luhanskin alueen kaakkoisrajalla) ja M04 (mm. Dnipropetrovsk–Donetsk–Debaltseve–Luhansk–Venäjän raja Luhanskin alueen itäosissa). Kaupunki sijaitsee 84 kilometriä Donetskin kaupungista koilliseen (E50-valtatietä), Donetskista Luhanskin johtavan melko suoran valtatieyhteyden puolivälissä. Kaupungin rautatieasema on Ukrainan rataverkon risteysasema.


title: Debaltseve

text: Kaupungissa valmistetaan rautatie- ja kaivoslaitteita, siellä on asfalttiasema, rautateiden huoltovarikko, elintarviketeollisuutta ja rautatieliikenteen oppilaitos.


title: Debaltseve

text: Itä-Ukrainan sodassa Debaltseve on ollut taistelujen kohteena useasti. Myös tammikuussa 2015 niin sanottujen Donetskin ja Luhanskin "kansantasavaltojen" sotavoimat, joita Venäjän federaatio tukee valtiollisella tiedotuksellaan, uudenaikaisella aseistuksellaan ja sotilaillaan Itä-Ukrainassa, ovat taistelleen kaupungin lähellä ukrainalaisjoukkoja vastaan (esim.).


title: Debaltseve

text: Ukrainalaiskannan mukaan Itä-Ukrainan sotaan osallistui tammikuussa jo 9 000 Venäjältä tullutta sotilasta. Myös esimerkiksi venäläinen Sotilaiden äidit -järjestö on raportoinut vastaavia lukuja (esim. ). Uutisvälineet viestivät tammikuun loppupuolella jo kolmella suunnalla Debaltseven kaupunkia piirittävien venäläisten tukemien separatistien pyrkivän motittamaan tai valtaamaan Debaltseven siellä olevine joukkoineen.


title: Debaltseve

text:
Tulitus on surmannut myös lukuisia siviilejä.
Yhdistyneet kansakunnat vaati jo seudulle tulitaukoa tammikuun 2015 lopussa, että siviilit pääsisivät turvallisesti pois ja haavottuneet voitaisiin evakuoida. Eräs Debaltseven evakuoinnista vastaava taho kertoo, että Venäjän tukemat kapinalliset kohdistavat tulitusta evakuointiajoneuvoihin. Kaikkia evakuointihalukkaita ei päästä heikon turvallisuustilanteen takia noutamaan. Evakuointien ohella ainakin 8 000 asukkaan arvioidaan paenneen Debaltsevesta.


title: Debaltseve

text:
Kyiv Postin haastattelemien sotilaiden mukaan motti sulkeutui 16. helmikuuta ja seuraavana päivänä kapinalliset valtasivat osan kaupungista. Motti alkoi muodostua jo 9. helmikuuta, kun joukko kapinallisia valtasi panssarivaunun tukemana tien varrella olevan Lohvynoven kylän, jossa oli vain neljä ukrainalaista sotilasta. Ukrainan joukkojan pakeni yksitellen peltojen ja metsien halki. Mottiin jäi ehkä jopa 8000 ukrainalaista sotilasta.
Ukrainan joukot alkoivat vetäytyä kaupungista 18. helmikuuta 2015. Ukrainan presidentti Petro Porošenko sanoi määränneensä "suunnitellun ja organisoidun vetäytymisen". Ukrainan viranomaisten mukaan kaupunkia ei ikinä saarrettu, mutta paenneiden sotilaiden mukaan tie Artemivskiin oli ollut poikki tykistötulen ja miinojen vuoksi, ja he olivat olleet yli viikon ilman tarvikkeita, ammustäydennyksiä ja haavoittuneiden evakuointia.


title: Tipuri

text: Tipuri on pientalovaltainen asunto- ja teollisuusalue Akaan Kylmäkoskella ja alun perin yksinäistalosta muodostunut kylä. Se sijaitsee Jalannin luoteisrannalla ja alueen läpi kulkee valtatie 9. Tipurissa on Kylmäkosken vankilan lisäksi yleinen uimaranta ja Akaan seurakunnan leirimökki. Alue on maastollisesti ihanteellista rakennusaluetta. Pinta-alaa on noin 100 hehtaaria. Asukkaita Tipurilla on n. 150 ja se on lapsiperheiden suosimaa aluetta, minkä seurauksena väkiluku tulee kasvamaan jatkossakin. Vuonna 2016 Tipuri oli luokiteltu tilastolliseksi taajamaksi mutta menetti tämän luokituksen vuoden 2017 tilastollisten taajamien määrittelyssä.


title: Tipuri

text: Tipuri mainitaan asiakirjoissa ensimmäisen kerran vuonna 1508 ja on sen jälkeen ollut lähes koko historiansa ajan yksitaloinen kylä. Isojakomittaus toimitettiin kylässä peltojen ja niittyjen osalta vuonna 1772 ja metsien 1784. Isojako vuonna 1806. Marraskuussa 2008 määriteltiin arkeologisessa inventoinnissa muinaisjäännösalue vanhalle kylätontille Kurisniemeen.


title: Kari Arffman

text: Kari Anssi Arffman (s. 7. joulukuuta 1968) on suomalainen näyttelijä, teatterinjohtaja ja -ohjaaja.


title: Kari Arffman

text: Arffman valmistui näyttelijäksi Tampereen yliopiston näyttelijäntyön laitokselta vuonna 1991. Hän näytteli Tampereen Teatterissa 1992–2002 ja johti Kotkan kaupunginteatteria 2003–2008, minkä jälkeen hän toimi freelancer-näyttelijänä ja -ohjaajana. Arffman näytteli Lahden kaupunginteatterin produktioissa 1997 ja 2010 ja Helsingin Kaupunginteatterissa 2007, 2008 ja 2011. Hän on myös ohjannut Rauman Kaupunginteatterissa "My Fair Ladyn".


title: Kari Arffman

text: Vuosina 2011–2015 Arffman johti Jyväskylän kaupunginteatteria, josta hän siirtyi keväällä 2015 freelanceriksi perhesyiden vuoksi. Helmikuussa 2016 Helsingin teatterisäätiön hallitus esitti Arffmania Helsingin Kaupunginteatterin johtoon. Hän aloittaa tehtävässä loppuvuodesta 2016 Asko Sarkolan jäädessä eläkkeelle.


title: Jaakko Suikkari

text: Jaakko Johannes Suikkari () oli suomalainen olympia- ja EM-kilpailuissa kilpaillut pikajuoksija.


title: Jaakko Suikkari

text: Yleisurheilun EM-kilpailuissa Brysselissä 1950 Suikkari juoksi Suomen 4 × 400 metrin viestijoukkueessa, joka sijoittui kuudenneksi. Henkilökohtaisessa 200 metrin juoksussa hän karsiutui alkuerissä. Helsingin kesäolympialaisissa 1952 hän karsiutui 400 metrin juoksun alkuerissä. Suikkari kilpaili maaottelussa Ruotsia vastaan vuonna 1950 ja Norjaa vastaan vuonna 1952.


title: Jaakko Suikkari

text: Kotimaassaan "Jaska" Suikkari edusti Punkaharjun Urheilijoita, Varkauden Kenttä-Veikkoja ja Warkauden Urheilijoita. Hän saavutti SM-pronssia 400 metrin juoksussa 1950 sekä sijoittui 400 metrillä neljänneksi 1952 ja 100 metrillä viidenneksi 1949. Hänen henkilökohtaiset ennätyksensä olivat 100 metrillä 10,9 s, 200 metrillä 22,6 s, 400 metrillä 49,3 s ja pituushypyssä 690 cm.


title: Jaakko Suikkari

text: Jaakko Suikkari toimi Warkauden Urheilijoiden puheenjohtajana vuosina 1961–1965.


title: Babylon (Dr. Johnin albumi)

text: Babylon on Dr. Johnin toinen levy vuodelta 1969.


title: The Sun, Moon & Herbs

text: The Sun, Moon & Herbs on Dr. Johnin levy vuodelta 1971.


title: Fontenay-sous-Bois

text: Fontenay-sous-Bois [fɔ̃tnɛ su bwa] on Ranskan kunta Pariisin itäisellä esikaupunkivyöhykkeellä noin 9 kilometriä Pariisin keskustasta itään. Se kuuluu Île-de-Francen hallintoalueen Val-de-Marnen departementtiin ja siellä asuu 53 000 ihmistä.


title: Fontenay-sous-Bois

text: Vuoteen 1929 asti kuntaan kuului myös sen lounaispuolella sijaitseva 10 neliökilometrin kokoinen Bois de Vincennes -puisto, kunnes se liitettiin Pariisiin.


title: Fontenay-sous-Bois

text: Fontenay-sous-Bois’n naapurikunnat ovat lounaassa Pariisi, lännessä Vincennes, luoteessa Montreuil, pohjoisessa Rosny-sous-Bois, idässä Le Perreux-sur-Marne ja etelässä Nogent-sur-Marne.


title: Fontenay-sous-Bois

text: Fontenay-sous-Bois -nimiselle asemalle kulkee RER-juna A. Kunnassa on myös Val de Fontenayn asema, jossa RER-linjat A ja E risteävät.